qundao/data-zh-poetry huggingface dataset:
往来道中漫兴
作者：顾璘
朝代：明

青山夹道引行舆，百叠屏风步步殊。雾窟尽容玄豹隐，风林时听白？呼。赋传台岭行仍远，啸比苏门兴更孤。安得龙眠李居士，写余衡岳访真图。糁径清霜午未消，背岩寒日照难交。天分福地藏朱鸟，地拔危峰出紫霄。虞舜巡来群后会，祝融居处百灵朝。江湖满眼千山小，始信人间五岳高。壮观平生属此游，快心真胜拜通侯。虚空秀岭呈丹凤，陆地仙人隐率牛。木食草衣那送老，酒瓢诗版暂忘忧。不知曲曲寒溪水，洗耳何人据上流。登山不自见奇峰，平地方怜紫翠重。石壁半含残雪冷，烟林斜映夕阳浓。深溪绝岸危桥接，古洞无仙乱草封。问法拟投兰若宿，回风先报隔林钟。水木相牵野念兴，草堂归梦绕钟陵。久知白石饥堪赖，况说青山盗不憎。老陟乌台真失计，生图麟阁本非能。锄瓜壅芋生涯在，底用求田向越僧。晴峰早布雪迎人，归路仍飘雨浥尘。地主莫言乘暇日，山灵真为借佳辰。穷高一览乾坤小，志怪初惊耳目新。信道宣尼登泰岳，吴门白马望皆真。
往来道中漫兴·其一
作者：顾璘
朝代：明

青山夹道引行舆，百叠屏风步步殊。雾窟尽容玄豹隐，风林时听白？呼。赋传台岭行仍远，啸比苏门兴更孤。安得龙眠李居士，写余衡岳访真图。
往来道中漫兴·其一
作者：顾璘
朝代：明
体裁：七言律诗

青山夹道引行舆，百叠屏风步步殊。雾窟尽容玄豹隐，风林时听白�呼。赋传台岭行仍远，啸比苏门兴更孤。安得龙眠李居士，写余衡岳访真图。
往来道中漫兴·其三
作者：顾璘
朝代：明

壮观平生属此游，快心真胜拜通侯。虚空秀岭呈丹凤，陆地仙人隐率牛。木食草衣那送老，酒瓢诗版暂忘忧。不知曲曲寒溪水，洗耳何人据上流。
往来道中漫兴·其二
作者：顾璘
朝代：明

糁径清霜午未消，背岩寒日照难交。天分福地藏朱鸟，地拔危峰出紫霄。虞舜巡来群后会，祝融居处百灵朝。江湖满眼千山小，始信人间五岳高。
往来道中漫兴·其五
作者：顾璘
朝代：明

水木相牵野念兴，草堂归梦绕钟陵。久知白石饥堪赖，况说青山盗不憎。老陟乌台真失计，生图麟阁本非能。锄瓜壅芋生涯在，底用求田向越僧。
往来道中漫兴·其六
作者：顾璘
朝代：明

晴峰早布雪迎人，归路仍飘雨浥尘。地主莫言乘暇日，山灵真为借佳辰。穷高一览乾坤小，志怪初惊耳目新。信道宣尼登泰岳，吴门白马望皆真。
往来道中漫兴·其四
作者：顾璘
朝代：明

登山不自见奇峰，平地方怜紫翠重。石壁半含残雪冷，烟林斜映夕阳浓。深溪绝岸危桥接，古洞无仙乱草封。问法拟投兰若宿，回风先报隔林钟。
徐君叙宅与诸君悬灯赏梨花
作者：顾璘
朝代：明

银烛高悬玉树寒，素花流影冕朱阑。惊看月出层柯里，恶说风吹一片残。弦管横催春烂漫，房栊斜见雪檀栾。明朝此乐知难续，莫惜殷勤醉后看。
徐学士子容薜荔园十二首 其一 思乐堂
作者：顾璘
朝代：明

久家湖山上，解揽湖山奇。先君嘉遁地，堂构开洪基。嘅昔未穷乐，贻今无尽思。伤心夜台日，不照春园枝。
徐学士子容薜荔园十二首 其七 荷池
作者：顾璘
朝代：明

红莲日相鲜，白莲色如故。秾华多改移，澹泊无外慕。众人爱颜色，君子乐贞素。荡舟方池阴，日暮独延伫。
徐学士子容薜荔园十二首 其三 风竹轩
作者：顾璘
朝代：明

幽轩绕丛竹，四壁风凄清。端居不出户，日夕闻秋声。炎暑永难至，尘氛何自生。翛然览元化，默契千古情。
徐学士子容薜荔园十二首 其九 留月轩
作者：顾璘
朝代：明

明月出海底，挂向珊瑚枝。玉镜飞不去，中夜光离离。满持洞庭酒，长歌谪仙辞。西风吹桂影，潋滟翻金卮。
徐学士子容薜荔园十二首 其二 水鉴楼
作者：顾璘
朝代：明

清池若明镜，照见池上楼。开帘对秋月，影动青狐裘。崚嶒金银阙，毛骨寒疑秋。莫教弹剑舞，夜久惊潜虬。
徐学士子容薜荔园十二首 其五 观耕台
作者：顾璘
朝代：明

微雨开青春，田家事东作。早起临平台，间与僮仆约。鞭牛莫鞭腹，束草莫解缚。腹溃伤神明，草散滋蔓恶。
徐学士子容薜荔园十二首 其八 柏屏
作者：顾璘
朝代：明

壁立青玉屏，下见古柏根。相怜岁寒叶，郁作苍云屯。贞姿洗霜雪，老气横乾坤。名园非此种，谁可当君门。
徐学士子容薜荔园十二首 其六 蔷微洞
作者：顾璘
朝代：明

百丈蔷薇枝，缭绕成洞房。密叶翠帷重，秾花红锦张。对著玉局棋，遣此朱夏长。香云落衣袂，一月留馀芳。
徐学士子容薜荔园十二首 其十 通泠桥
作者：顾璘
朝代：明

横溪断山麓，危梁架云径。飞雨鸣寒泉，泠泠发清听。庄生濠上游，孙公天台兴。无劳千里游，即此托相赠。
徐学士子容薜荔园十二首 其十一 花源
作者：顾璘
朝代：明

灵源出山远，曲溜通溪斜。春风自何来，片片浮桃花。我闻林屋岩，中隐神仙家。溯流一相见，共尔希餐霞。
徐学士子容薜荔园十二首 其十二 钓矶
作者：顾璘
朝代：明

子陵隐严濑，吕望栖磻溪。龙潜息云雨，虎变扬虹霓。徐君一片石，乃在震泽西。功成拂衣去，名与二公齐。
徐学士子容薜荔园十二首 其四 蕉石亭
作者：顾璘
朝代：明

怪石如笔格，上植蕉叶青。苍然太古色，得尔增娉婷。欲携一斗墨，叶底书《黄庭》。拂拭坐盘薄，风雨秋冥冥。
徐学士子容薜荔园十二首·思乐堂
作者：顾璘
朝代：明

久家湖山上，解揽湖山奇。先君嘉遁地，堂构开洪基。嘅昔未穷乐，贻今无尽思。伤心夜台日，不照春园枝。清池若明镜，照见池上楼。开帘对秋月，影动青狐裘。崚嶒金银阙，毛骨寒疑秋。莫教弹剑舞，夜久惊潜虬。幽轩绕丛竹，四壁风凄清。端居不出户，日夕闻秋声。炎暑永难至，尘氛何自生。翛然览元化，默契千古情。怪石如笔格，上植蕉叶青。苍然太古色，得尔增娉婷。欲携一斗墨，叶底书《黄庭》。拂拭坐盘薄，风雨秋冥冥。微雨开青春，田家事东作。早起临平台，间与僮仆约。鞭牛莫鞭腹，束草莫解缚。腹溃伤神明，草散滋蔓恶。百丈蔷薇枝，缭绕成洞房。密叶翠帷重，秾花红锦张。对著玉局棋，遣此朱夏长。香云落衣袂，一月留馀芳。红莲日相鲜，白莲色如故。秾华多改移，澹泊无外慕。众人爱颜色，君子乐贞素。荡舟方池阴，日暮独延伫。壁立青玉屏，下见古柏根。相怜岁寒叶，郁作苍云屯。贞姿洗霜雪，老气横乾坤。名园非此种，谁可当君门。明月出海底，挂向珊瑚枝。玉镜飞不去，中夜光离离。满持洞庭酒，长歌谪仙辞。西风吹桂影，潋滟翻金卮。横溪断山麓，危梁架云径。飞雨鸣寒泉，泠泠发清听。庄生濠上游，孙公天台兴。无劳千里游，即此托相赠。灵源出山远，曲溜通溪斜。春风自何来，片片浮桃花。我闻林屋岩，中隐神仙家。溯流一相见，共尔希餐霞。子陵隐严濑，吕望栖磻溪。龙潜息云雨，虎变扬虹霓。徐君一片石，乃在震泽西。功成拂衣去，名与二公齐。
得徐伯雨太平书奉答
作者：顾璘
朝代：明

残腊江门望使车，新春忽枉丽江书。嗟予已作三湘别，念尔那堪万里馀。绝域风烟居暂定，深山官府事应疏。绝怜雅兴耽诗律，满纸琼瑶愧不如。
得郭侍御鲁瞻书
作者：顾璘
朝代：明

豸冠高卧赋閒居，海上青山入座隅。归去栖迟唯一壑，春来消息有双鱼。篮舆傍水寻僧寺，茅舍垂帘看道书。闻说申生方注易，莫教门外候安车。
忆殇女
作者：顾璘
朝代：明

爱尽哀还积，年踰恨未除。空阶残日里，愁见旧罗襦。客里维舟夜，怀中拜月明。迩来三五夕，见月倍伤情。
忆殇女·其一
作者：顾璘
朝代：明

爱尽哀还积，年踰恨未除。空阶残日里，愁见旧罗襦。
忆殇女·其二
作者：顾璘
朝代：明

客里维舟夜，怀中拜月明。迩来三五夕，见月倍伤情。
忆秦娥·旅思
作者：顾璘
朝代：明

王程迫。旌旗催度金陵陌。金陵陌。一番回首，一番头白。飞篷远逐天涯客。江梅又报年华隔。年华隔。莫教孤负，旧京春色。
忧旱二首
作者：顾璘
朝代：明

南国久无雨，皇皇六月交。池乾鱼伏网，林热鸟移巢。淬魃临祠庙，迎龙就涧坳。祇愁秋稼尽，何以度衡茅。野人遗世虑，水旱独关渠。垤鹳鸣何验，江龙饮亦虚。田畴堪一哭，祷祀竟何如。夜坐看星月，临风益叹歔。
忧旱二首·其一
作者：顾璘
朝代：明

南国久无雨，皇皇六月交。池乾鱼伏网，林热鸟移巢。淬魃临祠庙，迎龙就涧坳。祇愁秋稼尽，何以度衡茅。
忧旱二首·其二
作者：顾璘
朝代：明

野人遗世虑，水旱独关渠。垤鹳鸣何验，江龙饮亦虚。田畴堪一哭，祷祀竟何如。夜坐看星月，临风益叹歔。
快哉行
作者：顾璘
朝代：明

东方日出晓衙集，壮士冲关突然入。背负猛虎手强弩，短镞棱棱血犹湿。斑文白额委中庭，空闪金眸洒寒泣。我嘉壮士饮之酒，拔剑刲羊发仍立。观者如墙方笑呼，杀声落日喧城隅。众豪复提一虎至，洞胸直贯长蛇殳。垂头狼藉类黄犬，猛物失势堪嗟吁。快哉二害同日尽，何啻并殛凶饕徒。田家儿女开户寝，馀惠况及犬与猪。可怜尔虎何太愚，鸷害自古遭神诛。尔类好杀终亡躯，胡不早走深岩居。转易猛性为驺虞，为民献瑞登王都。
念奴娇·湘山怀古
作者：顾璘
朝代：明

振衣嵂？，洗长空、初过一天新雨。万壑千峰，争耸秀、犹有微云吞吐。扑地闾阎，横江城郭，总是閒尘土。寺前松桧，让渠曾见今古。漫说衡岳巡游，郁林开拓身，后还谁主。泪竹斑斑，空洒血、玉辇而今何处。水底灵均，江边刺史蔓，草埋荒宇。举觞浮白，竟须烂醉休语。
念奴娇·湘山怀古
作者：顾璘
朝代：明
体裁：词

振衣嵂�，洗长空、初过一天新雨。万壑千峰，争耸秀、犹有微云吞吐。扑地闾阎，横江城郭，总是閒尘土。寺前松桧，让渠曾见今古。漫说衡岳巡游，郁林开拓身，后还谁主。泪竹斑斑，空洒血、玉辇而今何处。水底灵均，江边刺史蔓，草埋荒宇。举觞浮白，竟须烂醉休语。
念奴娇·湘山怀古
作者：顾璘
朝代：明

振衣嵂𡵉，洗长空、初过一天新雨。万壑千峰，争耸秀、犹有微云吞吐。扑地闾阎，横江城郭，总是閒尘土。寺前松桧，让渠曾见今古。漫说衡岳巡游，郁林开拓身，后还谁主。泪竹斑斑，空洒血、玉辇而今何处。水底灵均，江边刺史蔓，草埋荒宇。举觞浮白，竟须烂醉休语。
怀周太仆子庚
作者：顾璘
朝代：明

伯囧脩王命，东巡遽未回。行台卿月好，谁与对衔杯。虎旅方扬旆，龙媒正选才。千群阅清峻，留盼及驽骀。
怀学稼郊居
作者：顾璘
朝代：明

中岁抱微痾，乞骸归林下。衣食寡所营，因之学耕稼。披蓑唾老手，鞭牛自芸耙。四体虽力勤，丰稔荷天借。壅瓜复畦芋，妻孥获存藉。岂云偕隐沦，聊取禦冬夏。今春应诏起，楚台策高驾。法家贵深严，迂疏非流亚。黔黎苟无补，安用积罪骂。次且答皇情，归与旧茆舍。
怀屏山小隐
作者：顾璘
朝代：明

爱山久城癖，筑室依山阿。指山作屏障，日玩青嵯峨。春夏云霞色，秋冬霜雪柯。荣悴虽殊观，我心矢靡它。荣名果何物，委身任风波。缨冕困微官，无乃损天和。请辨主宾分，所得谁为多。
怀息园
作者：顾璘
朝代：明

我非仲长统，乐志开家园。邻人助幽胜，陂池广无藩。鱼鸟以类聚，花木逐年繁。种梅亦结子，种竹亦生孙。居家每涉趣，近市复辞喧。煌煌都城侧，寂尔成丘樊。丘樊不自爱，乃从兼善言。兼善本大义，无施成素餐。孟轲去已久，此义当谁论。
怀松坞草堂
作者：顾璘
朝代：明

先公埋玉山，种松千万株。直干老龙立，清阴高盖敷。逶迤石冈南，秀色缠灵区。肯堂仅数楹，养痾遂閒居。著书托游息，种黍给朝哺。虽乏鸡豚产，颇辨杞菊厨。嘉宾或至止，雅歌每倾壶。柴门锁秋雨，菊径将无芜。
怀王车驾钦佩
作者：顾璘
朝代：明

落落王车驾，门庭不可私。官联同故国，离别已多时。艺绝围棋赋，情閒洗墨池。唯应谢太傅，风雨共幽期。
怀陈文学鲁南
作者：顾璘
朝代：明

金马文章署，斯人气不群。玉阶今对策，吐论动明君。惜别钱唐水，怀乡桂岭云。几时书札到，踪迹慰相闻。
思归和刘介夫中丞
作者：顾璘
朝代：明

寒月满天鸿雁飞，中宵独立明星稀。栖迟东省愧官俸，怅望西湖思钓矶。采服家园三径远，白头天地一身微。才迂岁晚竟何补，早晚孤舤江上归。
怨歌行
作者：顾璘
朝代：明

白日何皎皎，浮云变重阴。忠义虽云烈，谗巧间君心。子椒毁屈平，宰嚭恶子胥。怀沙沈湘浦，鸱夷弃五湖。大义贯金石，何能顾微躯。居高忽下议，卒受傍人愚。楚王终俘虏，吴国竟丘墟。杳杳九泉暮，衔恨当何如。我欲竟此曲，此曲伤君神。往者勿复道，寄谢后代人。
悼李千骑
作者：顾璘
朝代：明

渭滨久寂莫，何人应非熊。不识一丁字，空持六钧弓。桓桓李将军，诗书浩填胸。草檄鞍马畔，折冲樽俎中。虽孤云台画，至今称英雄。
意难忘·鹭洲宅赏灯
作者：顾璘
朝代：明

光烂红灯。正珠帘尽下，玉斝高擎。银屏烘夜影，火树迸春星。人散诞、岁丰登。对伟丽神京。雪尚凝、微风料峭，澹月疏明。那堪主客多情。任铜壶漏水，报过三更。传香添鸭鼎，选曲度鸾笙。连夜醉、不须醒。更告与良朋。尽元宵、都无十日，莫拣阴晴。
懊恼曲效齐梁体
作者：顾璘
朝代：明

小时闻长沙，说在天尽处。人言见郎船，已过长沙去。家鸡各有埘，海燕各有窠。郎家扑天屋，作底爱风波。玉刻莲花斝，碧酒湛若空。与郎双杯送，出门耐霜风。春风上燕京，秋风下湘渚。黄鹄有六翮，定自不及汝。
戊戌元日道州作二首
作者：顾璘
朝代：明

圣寿冈陵固，蛮荒岁序新。熊轓随使节，虎拜庆王春。礼乐周天洽，阳和播物均。愿明四门目，照尔万方人。潇水碧于玉，潇山青满天。褰帷临胜地，驻节度新年。岭近梅花盛，林和桂叶妍。空庭无讼牒，端坐咏诗篇。
戊戌元日道州作二首·其一
作者：顾璘
朝代：明

圣寿冈陵固，蛮荒岁序新。熊轓随使节，虎拜庆王春。礼乐周天洽，阳和播物均。愿明四门目，照尔万方人。
戊戌元日道州作二首·其二
作者：顾璘
朝代：明

潇水碧于玉，潇山青满天。褰帷临胜地，驻节度新年。岭近梅花盛，林和桂叶妍。空庭无讼牒，端坐咏诗篇。
战城南
作者：顾璘
朝代：明

严秋朔气至，敌骑寇边城。军符星流急，中夜起徵兵。鱼丽按图列，龙韬应机呈。前军白刃交，格斗声鏦铮。控弦若满月，飞镝竞先鸣。流血原草赤，填尸坑谷平。洗兵下陇水，献捷奏承明。天威赫神武，戎狄震且惊。孰知折冲略，乃由一书生。伐谋贵庙算，匪在多战争。
所见
作者：顾璘
朝代：明

襄河西溃水连天，禾黍翻成鱼鳖渊。鬻却儿童脩网罟，移家江口就渔船。贾客牵船入郢遥，泥行千里水齐腰。青楼锦瑟谁家子，一醉挥金太剧骄。鬼薪白粲动成群，刀笔铦锋自舞文。郑国不缘诛邓析，孙侨黑白讵能分。
所见·其一
作者：顾璘
朝代：明

襄河西溃水连天，禾黍翻成鱼鳖渊。鬻却儿童脩网罟，移家江口就渔船。
所见·其三
作者：顾璘
朝代：明

鬼薪白粲动成群，刀笔铦锋自舞文。郑国不缘诛邓析，孙侨黑白讵能分。
所见·其二
作者：顾璘
朝代：明

贾客牵船入郢遥，泥行千里水齐腰。青楼锦瑟谁家子，一醉挥金太剧骄。
扶风豪士歌
作者：顾璘
朝代：明

蛟龙一勺水，四海观滂沱。举头笑凤皇，空鸣岐山阿。扶风贤士昂藏身，中隐磊落之经纶。时来仗策谒明主，襟期直与夔龙亲。世事悠悠不自保，反覆浮云变昏晓。丈夫有志不得伸，抱关老却夷门道。君不见长沙贾傅称少年，口吐礼乐翻云烟。堂中绛灌一侧目，枉杀吴公推毂贤。又不见汉家旧日李将军，百战孤军陷塞垣。可怜狱吏摇空笔，遂令妻子俱烦冤。焚却头上冠，且制芙蓉衣。君看避矰雁，直入青冥飞。鲁连竟蹈东海水，夷齐独采西山薇。生乏功名映麟阁，何用失路长依依。对君解却腰间剑，归觅磻溪旧钓矶。
承朱臣策张汝益顾世安自松江送菊至东省谢以短诗二首
作者：顾璘
朝代：明

离披五色散秋容，三泖风流得坐逢。好语繁霜知爱惜，寒天留尔伴青松。后圃香云拂晓台，吴船新送菊花来。深秋客思浑无赖，野兴峥嵘特地开。
承朱臣策张汝益顾世安自松江送菊至东省谢以短诗二首·其一
作者：顾璘
朝代：明

离披五色散秋容，三泖风流得坐逢。好语繁霜知爱惜，寒天留尔伴青松。
承朱臣策张汝益顾世安自松江送菊至东省谢以短诗二首·其二
作者：顾璘
朝代：明

后圃香云拂晓台，吴船新送菊花来。深秋客思浑无赖，野兴峥嵘特地开。
拜岳武穆庙
作者：顾璘
朝代：明

水白云青庙貌明，墓门乔木尽南生。天高竟吼三人虎，国破谁摧万里城。望断白龙无死所，歌残黄鸟有馀情。海波东去厓山远，精卫千年恨未平。
拟古十一首
作者：顾璘
朝代：明

四方多岐路，出门难与期。游子适万里，三岁间音徽。不惜离别苦，但恐中心乖。人情非山岳，感物易迁移。释我金跳脱，缄书寄君侧。愿视故人心，勿视新人色。高楼临大路，中有倾城姝。夭夭若桃李，的的如明珠。款款理机杼，洋洋诵诗书。荡子久从征，岁岁空床居。借问女何名，云是古罗敷。日月经天流，四时相代序。青青园中草，奄忽殒霜露。富贵始为娱，死者恒不具。阳春扇万物，仓庚振其羽。翩翩春罗裳，冶游经鄠杜。郊圻多䁥亲，速我诸舅父。华樽芬狄香，烹鱼割肥？。缱绻歌王风，灵钟间鼍鼓。为乐贵及时，多忧徒自苦。良时置高会，四座罗嘉宾。佩玉雍雍至，天子解威神。羽爵交上下，犠尊络绎陈。主垂彤弓惠，宾沐湛露仁。工歌赞令德，何忌谗谀人。感激千载会，爽然倾一身。岂无父母恩，王国如至亲。高楼在何所，乃在骊山隈。复道通天行，华旗揭轩阶。赵女理长瑟，朱弦一何哀。流响入青云，飞鸟尽低回。顾瞻邯郸道，白露沾蒿莱。昔日繁华处，但闻狼与豺。安得周周羽，衔尔栖丛台。涉江采芳桂，日暮且徒还。岂无葳蕤色，所往固迷端。人生多忧患，白露凋朱颜。盛年失道路，皓首空长叹。烈风吹西园，繁霜中夜落。彼美三春花，颜色尽销铄。蟪蛄潜空野，潦水息大壑。鹰隼厉羽飞，商气日以廓。古人重交欢，大义良不薄。临命沉黄垆，永不负然诺。野鸟多采章，檀园亦生箨。贵盛非云美，贫贱讵云恶。瓶罂各有量，贵子善斟酌。河洲双鸳鸯，比翼乘春飞。嘉禽非好合，天道有雄雌。贱妾充君室，婉㜻希光仪。十载绝音耗，六礼靡时施。容华岂不惜，礼义焉可亏。噭噭鸣雁翔，悠悠感我思。青青山上松，下有千载苓。采之遗君子，愿以延遐龄。人贱物亦鄙，陋质难为呈。弃捐勿复道，叹息此微诚。昊天何皎皎，列宿舒荣光。经纬备万象，乃是太阳英。精爽一相失，殒落随尘扬。文豹泽以雾，神龙俟云翔。物理资化迁，谁能越其方。玄机苟不会，百尔慎所将。桃李生东园，开花倏垂实。狂风动地起，荣落间欣戚。人生苦多故，通塞会所值。百年复几时，玄发忽已白。嘉会苟参差，吕望老渔泽。时乘风云会，木石生羽翮。所贵崇令名，高爵非所恤。
拟古十一首·其一
作者：顾璘
朝代：明

四方多岐路，出门难与期。游子适万里，三岁间音徽。不惜离别苦，但恐中心乖。人情非山岳，感物易迁移。释我金跳脱，缄书寄君侧。愿视故人心，勿视新人色。
拟古十一首·其七
作者：顾璘
朝代：明

烈风吹西园，繁霜中夜落。彼美三春花，颜色尽销铄。蟪蛄潜空野，潦水息大壑。鹰隼厉羽飞，商气日以廓。古人重交欢，大义良不薄。临命沉黄垆，永不负然诺。野鸟多采章，檀园亦生箨。贵盛非云美，贫贱讵云恶。瓶罂各有量，贵子善斟酌。
拟古十一首·其三
作者：顾璘
朝代：明

日月经天流，四时相代序。青青园中草，奄忽殒霜露。富贵始为娱，死者恒不具。阳春扇万物，仓庚振其羽。翩翩春罗裳，冶游经鄠杜。郊圻多䁥亲，速我诸舅父。华樽芬狄香，烹鱼割肥？。缱绻歌王风，灵钟间鼍鼓。为乐贵及时，多忧徒自苦。
拟古十一首·其三
作者：顾璘
朝代：明
体裁：古风

日月经天流，四时相代序。青青园中草，奄忽殒霜露。富贵始为娱，死者恒不具。阳春扇万物，仓庚振其羽。翩翩春罗裳，冶游经鄠杜。郊圻多䁥亲，速我诸舅父。华樽芬狄香，烹鱼割肥�。缱绻歌王风，灵钟间鼍鼓。为乐贵及时，多忧徒自苦。
拟古十一首·其九
作者：顾璘
朝代：明

青青山上松，下有千载苓。采之遗君子，愿以延遐龄。人贱物亦鄙，陋质难为呈。弃捐勿复道，叹息此微诚。
拟古十一首·其二
作者：顾璘
朝代：明

高楼临大路，中有倾城姝。夭夭若桃李，的的如明珠。款款理机杼，洋洋诵诗书。荡子久从征，岁岁空床居。借问女何名，云是古罗敷。
拟古十一首·其五
作者：顾璘
朝代：明

高楼在何所，乃在骊山隈。复道通天行，华旗揭轩阶。赵女理长瑟，朱弦一何哀。流响入青云，飞鸟尽低回。顾瞻邯郸道，白露沾蒿莱。昔日繁华处，但闻狼与豺。安得周周羽，衔尔栖丛台。
拟古十一首·其八
作者：顾璘
朝代：明

河洲双鸳鸯，比翼乘春飞。嘉禽非好合，天道有雄雌。贱妾充君室，婉㜻希光仪。十载绝音耗，六礼靡时施。容华岂不惜，礼义焉可亏。噭噭鸣雁翔，悠悠感我思。
拟古十一首·其六
作者：顾璘
朝代：明

涉江采芳桂，日暮且徒还。岂无葳蕤色，所往固迷端。人生多忧患，白露凋朱颜。盛年失道路，皓首空长叹。
拟古十一首·其十
作者：顾璘
朝代：明

昊天何皎皎，列宿舒荣光。经纬备万象，乃是太阳英。精爽一相失，殒落随尘扬。文豹泽以雾，神龙俟云翔。物理资化迁，谁能越其方。玄机苟不会，百尔慎所将。
拟古十一首·其十一
作者：顾璘
朝代：明

桃李生东园，开花倏垂实。狂风动地起，荣落间欣戚。人生苦多故，通塞会所值。百年复几时，玄发忽已白。嘉会苟参差，吕望老渔泽。时乘风云会，木石生羽翮。所贵崇令名，高爵非所恤。
拟古十一首·其四
作者：顾璘
朝代：明

良时置高会，四座罗嘉宾。佩玉雍雍至，天子解威神。羽爵交上下，犠尊络绎陈。主垂彤弓惠，宾沐湛露仁。工歌赞令德，何忌谗谀人。感激千载会，爽然倾一身。岂无父母恩，王国如至亲。
拟夏日宫中行乐词
作者：顾璘
朝代：明

紫霄不与下方同，秋爽常回六月中。风羽对摇云母榻，冰池全浸水晶宫。玉面朱唇映月明，影娥池畔绕花行。夫容不耐凋残色，祇恐新凉一夜生。雾縠云绡细欲无，倚风临水弱须扶。玉鱼疗渴辞盘露，纨扇伤秋对井梧。天子宫中调五弦，南薰新曲万方传。向离一一遵尧典，解愠人人颂舜年。九成台殿碧山陲，云雾寒交玉树枝。金舆归晚宵钟彻，和就岐王避暑诗。
拟夏日宫中行乐词·其一
作者：顾璘
朝代：明

紫霄不与下方同，秋爽常回六月中。风羽对摇云母榻，冰池全浸水晶宫。
拟夏日宫中行乐词·其三
作者：顾璘
朝代：明

雾縠云绡细欲无，倚风临水弱须扶。玉鱼疗渴辞盘露，纨扇伤秋对井梧。
拟夏日宫中行乐词·其二
作者：顾璘
朝代：明

玉面朱唇映月明，影娥池畔绕花行。夫容不耐凋残色，祇恐新凉一夜生。
拟夏日宫中行乐词·其五
作者：顾璘
朝代：明

九成台殿碧山陲，云雾寒交玉树枝。金舆归晚宵钟彻，和就岐王避暑诗。
拟夏日宫中行乐词·其四
作者：顾璘
朝代：明

天子宫中调五弦，南薰新曲万方传。向离一一遵尧典，解愠人人颂舜年。
拟宫怨
作者：顾璘
朝代：明

水殿夫容隐暗霜，夜临新月自焚香。窗间画扇含秋思，帐里华灯隔御光。四壁椒涂花霭散，六宫莲漏水声长。君恩未必缘歌舞，无那昭阳掌上狂。紫殿繁华梦已沉，掖庭苔色晚阴阴。浮云变态随君意，朗月流辉鉴妾心。屈戍横门金锁冷，辘轳牵井玉瓶深。空将锦瑟传哀怨，寂寞谁听空外音。翠靥金蝉入帝家，拟将新宠属铅华。君王自信图中貌，静女虚迎梦里车。帐殿秋阴生角枕，屧廊空响应琵琶。含情独倚朱阑暮，满院微风动落花。汉皇宫殿月明时，曾侍宸游百子池。舞马登床春进酒，盘龙衔烛夜观棋。御前却辇言无忌，众里当熊死不辞。旧恨飘零同落叶，春风空绕万年枝。咫尺长门万里遥，耻将裙绶曳纤腰。盈盈璧月沉鸾镜，渺渺银河断鹊桥。上苑旌旗回夜猎，建章钟鼓散晨朝。此身不及双栖凤，处处随君听九《韶》。流苏帐冷璅窗虚，云月差差度玉除。百岁精灵悲故剑，九重恩宠附前鱼。莲花有恨凝芳履，竹叶无光引属车。人意已疏言更浅，莫将词赋倚相如。不见彤墀日月旂，庭隅草木掩清辉。金舆到处无新故，玉貌从来有是非。暮雨楼台双燕入，春寒池馆百花稀。监宫一去无人语，独自含颦咏绿衣。
拟宫怨·其一
作者：顾璘
朝代：明

水殿夫容隐暗霜，夜临新月自焚香。窗间画扇含秋思，帐里华灯隔御光。四壁椒涂花霭散，六宫莲漏水声长。君恩未必缘歌舞，无那昭阳掌上狂。
拟宫怨·其七
作者：顾璘
朝代：明

不见彤墀日月旂，庭隅草木掩清辉。金舆到处无新故，玉貌从来有是非。暮雨楼台双燕入，春寒池馆百花稀。监宫一去无人语，独自含颦咏绿衣。
拟宫怨·其三
作者：顾璘
朝代：明

翠靥金蝉入帝家，拟将新宠属铅华。君王自信图中貌，静女虚迎梦里车。帐殿秋阴生角枕，屧廊空响应琵琶。含情独倚朱阑暮，满院微风动落花。
拟宫怨·其二
作者：顾璘
朝代：明

紫殿繁华梦已沉，掖庭苔色晚阴阴。浮云变态随君意，朗月流辉鉴妾心。屈戍横门金锁冷，辘轳牵井玉瓶深。空将锦瑟传哀怨，寂寞谁听空外音。
拟宫怨·其五
作者：顾璘
朝代：明

咫尺长门万里遥，耻将裙绶曳纤腰。盈盈璧月沉鸾镜，渺渺银河断鹊桥。上苑旌旗回夜猎，建章钟鼓散晨朝。此身不及双栖凤，处处随君听九《韶》。
拟宫怨·其六
作者：顾璘
朝代：明

流苏帐冷璅窗虚，云月差差度玉除。百岁精灵悲故剑，九重恩宠附前鱼。莲花有恨凝芳履，竹叶无光引属车。人意已疏言更浅，莫将词赋倚相如。
拟宫怨·其四
作者：顾璘
朝代：明

汉皇宫殿月明时，曾侍宸游百子池。舞马登床春进酒，盘龙衔烛夜观棋。御前却辇言无忌，众里当熊死不辞。旧恨飘零同落叶，春风空绕万年枝。
挂剑图
作者：顾璘
朝代：明

延陵公子有道者，义气千秋动华夏。去时宝剑心许君，死后仍来悬墓下。白日青天一片心，岂因生死惜千金。寄言反覆轻薄子，三步腹痛休哀吟。
挽李将军
作者：顾璘
朝代：明

早穷黄石略，远佐伏波军。入幕推英选，横戈策壮勋。驱驰仍白首，特达且青云。逝水悲雄剑，长星落古坟。范增心未已，李广命何屯。阀阅遗骠骑，文章起凤群。将门收藻色，史阁播清芬。偃蹇蓬蒿子，那能百代闻。
挽白司寇
作者：顾璘
朝代：明

海岳当昌运，星辰降硕贤。弓裘门下族，龙虎榜中仙。早擢留都辅，初从琐闼迁。谏行焚草札，政洽示蒲鞭。大道风云合，清晖日月悬。西台分节钺，东海靖尘烟。地峻忠逾著，天高眷独专。股肱三圣宠，帷幄六师权。雅量涵群品，仁风动九渊。论全攀槛吏，才省治陵钱。借箸筹邦计，乘橇道运川。公才萧相国，使节杜延年。执法尚书省，陈经太子筵。麒麟腾赐锦，鸾凤翥封笺。疾病君王问，勋名儒子传。典刑存柱石，契合应薰弦。老乞閒身退，归持御墨鲜。烟霞贻鉴水，花竹访平泉。菱美家依港，禾登义在田。亲知疏传会，诗酒白公禅。洒落寻园绮，逍遥问偓佺。年抛红日外，梦断白鸡前。化鹤仍归岛，骑箕更上天。池台馀月榭，旌旐展霜铅。树冷徐君剑，江空范蠡船。圣朝隆具礼，史阁缀新编。马鬣孤峰耸，龟趺万字坚。始终公事定，生死故情怜。莫听山阳？，临风正黯然。
挽白司寇
作者：顾璘
朝代：明
体裁：五言排律

海岳当昌运，星辰降硕贤。弓裘门下族，龙虎榜中仙。早擢留都辅，初从琐闼迁。谏行焚草札，政洽示蒲鞭。大道风云合，清晖日月悬。西台分节钺，东海靖尘烟。地峻忠逾著，天高眷独专。股肱三圣宠，帷幄六师权。雅量涵群品，仁风动九渊。论全攀槛吏，才省治陵钱。借箸筹邦计，乘橇道运川。公才萧相国，使节杜延年。执法尚书省，陈经太子筵。麒麟腾赐锦，鸾凤翥封笺。疾病君王问，勋名儒子传。典刑存柱石，契合应薰弦。老乞閒身退，归持御墨鲜。烟霞贻鉴水，花竹访平泉。菱美家依港，禾登义在田。亲知疏传会，诗酒白公禅。洒落寻园绮，逍遥问偓佺。年抛红日外，梦断白鸡前。化鹤仍归岛，骑箕更上天。池台馀月榭，旌旐展霜铅。树冷徐君剑，江空范蠡船。圣朝隆具礼，史阁缀新编。马鬣孤峰耸，龟趺万字坚。始终公事定，生死故情怜。莫听山阳�，临风正黯然。
挽白岩太宰乔公
作者：顾璘
朝代：明

世业韦门盛，时名魏相优。铨曹标宿望，留钥领诸侯。庙议山难转，人才网尽收。金天高太华，沧海纳群流。国有蓍龟在，人传藻翰遒。江山饶赏咏，剑履独行休。再拟经纶起，俄成汗漫游。丹青归大化，帷幄罢前筹。殄瘁邦家恤，风猷史阁修。旧交纷雨泣，异域眇云愁。一奠犹无所，相知岂尽酬。唯应晋川水，遥会海东陬。
挽程良用侍御二首
作者：顾璘
朝代：明

结绶为兄弟，通家及子孙。高才先见夺，天道竟难言。玉树光埋没，江潮气吐吞。伤心甬东水，犹有未招魂。同年程柱史，抱道迈时贤。路绝青冥上，身摧白发前。声名天地老，魂梦死生悬。宿草芊芊远，空歌薤露篇。
挽程良用侍御二首·其一
作者：顾璘
朝代：明

结绶为兄弟，通家及子孙。高才先见夺，天道竟难言。玉树光埋没，江潮气吐吞。伤心甬东水，犹有未招魂。
挽程良用侍御二首·其二
作者：顾璘
朝代：明

同年程柱史，抱道迈时贤。路绝青冥上，身摧白发前。声名天地老，魂梦死生悬。宿草芊芊远，空歌薤露篇。
排山晓发
作者：顾璘
朝代：明

五更吹角起征夫，百里传餐戒晚厨。乌府自惭成忝窃，熊轓那敢惜驰驱。尘埃长远云生榻，瘴疠全消雪满须。惠爱倘闻千里洽，江湖从遣一身孤。
摸鱼儿·十二月十四日自衡入永
作者：顾璘
朝代：明

远山低、半留残雪，望中清景殊绝。寒云渐逐西风散，村落午烟摇曳。行路客。被簿领沈迷，又度隆寒月。岁尽阳回，何日是春来，早梅花萼，看透几分白。忆江左，多少关河分隔。异乡空望明月。衡阳飞雁都回矣，欲寄音书那得。情如结。更断酒抛诗，幽恨凭谁说。霜髯雪鬓，不奈老年华，禾畦麦垄，觅取旧生业。
摸鱼儿·春寒作
作者：顾璘
朝代：明

向小园、花丛飞数蝶，懊恼又飘轻雪。倚画栏、独望湘山影，缥缈半峰残月。风料峭、罗袂生寒，默默愁难说。家乡万里，想绿草池塘，碧桃院落。更自伤、离别柔情结。看湘娥、旧恨班班，竹上难灭。问东皇、何日金乌扑帐，春云热。扁舟独自归去，高堂菽水同欢悦。班衣笑舞，再莫道、中朝绯袍金印，门前建旌节。
散步
作者：顾璘
朝代：明

理生就田畴，辞喧出闾里。自叹乏高风，时归念妻子。栖鸦迷夕岚，浮雁唳寒水。散步数群峰，日从天阙始。
文仙石歌送田景瞻
作者：顾璘
朝代：明

高平仙人栖稳处，长林叠嶂含风露。仙人一去不复还，山中白石长如故。苍龙时上石床眠，老鹤犹窥丹灶烟。金枝翠盖知何所，洞门月色长娟娟。南州太守有仙骨，分符亦得烟霞窟。平郊微雨动朱轮，多少高情坐超忽。春城春物好融神，扪萝曳履上嶙峋。倘逢石髓归来日，好忆东曹抱病人。
文徵仲翰院约游西湖不至次韵奉嘲
作者：顾璘
朝代：明

怀君不见动经年，有约犹悭访戴船。草阁自含悬榻愧，莲舟终少听歌缘。徒闻避俗称高士，未必寻幽损大贤。落日倚栏空伫立，海山千点澹苍烟。
新凉夜坐次彦明二首
作者：顾璘
朝代：明

独鹤夜何事，松头栖复迁。树凉占老态，禾熟受丰年。细竹枝枝袅，明星个个悬。年来知物化，无意更求仙。残暑金风改，中宵白露寒。秋期来朔雁，野服罢齐纨。蛩响喧阴壁，萤光点石栏。荷衰叶更起，留伴蓼花看。
新凉夜坐次彦明二首·其一
作者：顾璘
朝代：明

独鹤夜何事，松头栖复迁。树凉占老态，禾熟受丰年。细竹枝枝袅，明星个个悬。年来知物化，无意更求仙。
新凉夜坐次彦明二首·其二
作者：顾璘
朝代：明

残暑金风改，中宵白露寒。秋期来朔雁，野服罢齐纨。蛩响喧阴壁，萤光点石栏。荷衰叶更起，留伴蓼花看。
新晴
作者：顾璘
朝代：明

献岁晴偏好，新晴暖即随。树怜迟旭映，草爱惠风吹。远岫分青霭，平池荡绿漪。缘原车马健，偏与省方宜。
新晴
作者：顾璘
朝代：明

积雨寒生冻，新晴令借春。日穿深树白，雪点远峰新。马足偏宜道，狐裘不恋人。崔巍衡岳上，堪礼祝融神。
新理松坞草堂
作者：顾璘
朝代：明

家世本吴趋，明代徙东楚。服勤传素业，展转力田亩。逮余薄劣资，怀笔干斗釜。鴳翼希鹏图，抢榆唯自苦。眇哉竹帛心，仰负三圣主。解龟返田园，荒凉旧茅宇。羸躯倦城邑，衰志慕林薮。伐木理摧栋，荷杵筑环堵。苟完栖故书，所重守先墓。岩崿倏生姿，卉木咸就序。流云畅疏襟，清风待挥麈。但恐尼父讥，垂老学农圃。
新竹
作者：顾璘
朝代：明

犊角初穿地，龙梢倏过墙。孙枝高胜母，野色翠侵堂。林许清风入，人将俗抱忘。难逢嵇阮辈，终日弄壶觞。
方广寺
作者：顾璘
朝代：明

寒溪十里带残晖，古木阴阴一径微。僧饭汲泉和雪煮，客堂明烛见云飞。田开白石分千叠，山拥青屏匝四围。行尽衡峰多佛宇，无如此地好归依。一宿霞门便出山，泉声雪色送君还。金书尚荷君王宠，石髓难医俗士颜。洞府逍遥尘土外，冠裳惭愧去留间。武皇亦说捐妻子，何事吾人过尔悭。
方广寺·其一
作者：顾璘
朝代：明

寒溪十里带残晖，古木阴阴一径微。僧饭汲泉和雪煮，客堂明烛见云飞。田开白石分千叠，山拥青屏匝四围。行尽衡峰多佛宇，无如此地好归依。
方广寺·其二
作者：顾璘
朝代：明

一宿霞门便出山，泉声雪色送君还。金书尚荷君王宠，石髓难医俗士颜。洞府逍遥尘土外，冠裳惭愧去留间。武皇亦说捐妻子，何事吾人过尔悭。
施子仁湖山画障歌
作者：顾璘
朝代：明

吴趋祇誇金阊丽，何如震泽东山美。夏后旧导三江流，范蠡初逃五湖水。波心罗列七十峰，蓬壶散插碧海中。尘寰断绝烟岛远，灵桥上与银河通。栖岩架壑多隐居，楼悬阁转傍青虚。侯封共指千秋橘，饱饭仍兼万顷鱼。此中遗逸盛才杰，乐志披心任交结。春申宾客广文词，庆忌后人能射猎。人生有缘生福地，有酒长对包山醉。但持绿鬓傲林泉，何用青衫走城市。不到山中三十年，忽开图画兴翻然。春来裹茗摇烟艇，与尔先尝悟道泉。
早秋日宴宗伯乔公宅
作者：顾璘
朝代：明

南宫新第早秋凉，东阁延宾逸兴长。莲荐碧房浮玉碗，梧飘黄叶下银床。孟坚奕旨精玄理，逸少诗筵重罚觞。暂向门墙依北斗，预愁飘泊向炎方。
早秋过斌公山房和许彦明三首
作者：顾璘
朝代：明

钟磬花台寂，云霞松坞深。石林秋不热，水国昼多阴。结束非吾意，逍遥近佛心。莫言追往昔，聊喜悟来今。青嶂白云蒸，高台野客登。鸟迷方外路，云护定中僧。对酒狂何在，翻经老尚能。摩挲岩下石，坐语记吾曾。济胜无强足，幽寻亦据梧。僧门远市井，秋色澹菰蒲。定息看香篆，逃禅托酒壶。浮名百年祟，遣尽莫重沽。
早秋过斌公山房和许彦明三首·其一
作者：顾璘
朝代：明

钟磬花台寂，云霞松坞深。石林秋不热，水国昼多阴。结束非吾意，逍遥近佛心。莫言追往昔，聊喜悟来今。
早秋过斌公山房和许彦明三首·其三
作者：顾璘
朝代：明

济胜无强足，幽寻亦据梧。僧门远市井，秋色澹菰蒲。定息看香篆，逃禅托酒壶。浮名百年祟，遣尽莫重沽。
早秋过斌公山房和许彦明三首·其二
作者：顾璘
朝代：明

青嶂白云蒸，高台野客登。鸟迷方外路，云护定中僧。对酒狂何在，翻经老尚能。摩挲岩下石，坐语记吾曾。
旱
作者：顾璘
朝代：明

楚困那宜旱，雷藏不肯鸣。苍天乖岁令，赤土废春耕。巢燕愁泥竭，池鱼怕火生。不知从政者，何以格神明。
明妃怨
作者：顾璘
朝代：明

掩抑哀弦别上都，玉颜那遣嫁匈奴。人生觌面犹相忽，何况君王隔画图。翠娥颦雪度龙沙，欲悔还愁却自嗟。争似后宫无履迹，此生长拟见中华。
明妃怨·其一
作者：顾璘
朝代：明

掩抑哀弦别上都，玉颜那遣嫁匈奴。人生觌面犹相忽，何况君王隔画图。
明妃怨·其二
作者：顾璘
朝代：明

翠娥颦雪度龙沙，欲悔还愁却自嗟。争似后宫无履迹，此生长拟见中华。
春夜歌立春夜试灯同张陈二进士饮后作
作者：顾璘
朝代：明

东郊春旗平旦回，泰坛灯光夜复开。太平天子运元极，佳辰令节参差来。湘南小臣复何有，阳和亦到寒城柳。巷陌罗幡挂玉叙，楼台画烛临朱牖。家家夜坐吹笙竽，对此忘却居边隅。千金斗酒不爱惜，五夜宴客同欢娱。陈孟公，张子房，两枝玉树临中堂。高才八韵并倾座，少年百步能穿杨。驷马初过桑梓里，双星更度银河水。日射金屏孔雀飞，池开锦浪鸳鸯喜。洗觥酌君君莫辞，人生难得似君时。且趁春花欲烂熳，与君终日醉如泥。
春夜饮女文宅大醉翌日病眩负黄怀季之约诗以识过
作者：顾璘
朝代：明

东桥老人田野客，一生爱酒肠腹窄。春来忽到罗含家，银瓮盈盈摇琥珀。倾壶便饮不须劝，连举兕觥过累百。据案狂歌惊四邻，但笑诸公太拘迫。玉山欹仄夜方归，不寐坐倚平泉石。天明始觉中圣人，眼光错莫乱朱碧。地如车轮忽旋转，欲立还惊足盘躄。黄公临垆复召我，安得奋飞生羽翮。乃思旨酒古有戒，人生乐极终何益。
春寒
作者：顾璘
朝代：明

燕寝文书静，春寒物候迟。满庭犹宿草，何日且黄鹂。云远三华树，江深二女祠。不须添细雨，愁绪已如丝。
春忆野亭少傅
作者：顾璘
朝代：明

夷门回首限风烟，遥夜天涯有梦悬。颂德敢言三代下，受恩今忆十年前。安危海内占容鬓，贫乏山中倚俸钱。早晚上书辞郡绂，野堂还借片云眠。
春思
作者：顾璘
朝代：明

正月湘南春可怜，李花如雪柳垂烟。殊乡剩借芳菲节，莫向东风惜酒钱。粟家渡头春草齐，柳侯祠下早莺啼。傍人莫笑山公醉，请看城头白日低。来时江草带霜华，忽往城南杏已花。把酒对花如建业，离人何事不思家。庭前古松高百尺，屈干回姿如老龙。我欲据床还散发，簿书堆案不从容。
春思·其一
作者：顾璘
朝代：明

正月湘南春可怜，李花如雪柳垂烟。殊乡剩借芳菲节，莫向东风惜酒钱。
春思·其三
作者：顾璘
朝代：明

来时江草带霜华，忽往城南杏已花。把酒对花如建业，离人何事不思家。
春思·其二
作者：顾璘
朝代：明

粟家渡头春草齐，柳侯祠下早莺啼。傍人莫笑山公醉，请看城头白日低。
春思·其四
作者：顾璘
朝代：明

庭前古松高百尺，屈干回姿如老龙。我欲据床还散发，簿书堆案不从容。
春意三首
作者：顾璘
朝代：明

正月垂杨绿映堤，傍山新溜碧澄溪。暖风消尽寒岩雪，换得黄鹂向客啼。日满高原云满汀，天涯随处草青青。山茶落尽樱桃发，遥忆家园载酒亭。郴南周览几山城，更向澬州问客程。春色平铺三百里，梅花千树伴经行。
春意三首·其一
作者：顾璘
朝代：明

正月垂杨绿映堤，傍山新溜碧澄溪。暖风消尽寒岩雪，换得黄鹂向客啼。
春意三首·其三
作者：顾璘
朝代：明

郴南周览几山城，更向澬州问客程。春色平铺三百里，梅花千树伴经行。
春意三首·其二
作者：顾璘
朝代：明

日满高原云满汀，天涯随处草青青。山茶落尽樱桃发，遥忆家园载酒亭。
春日与客宿金山二首
作者：顾璘
朝代：明

江上春山青可怜，角巾同泛过江船。峰光仄起通人径，海色平铺到酒筵。烟月光摇洲树动，风涛声撼石堂悬。驱驰久恨妨清兴，徒倚废知废夜眠。灵峰为爱及春游，冉冉风烟数倚楼。海上帆樯夷夏接，江间台殿古今浮。行逢嘉树韶华动，坐傍高云客思愁。铁瓮不孤开大府，紫宫遥拱对神州。
春日与客宿金山二首·其一
作者：顾璘
朝代：明

江上春山青可怜，角巾同泛过江船。峰光仄起通人径，海色平铺到酒筵。烟月光摇洲树动，风涛声撼石堂悬。驱驰久恨妨清兴，徒倚废知废夜眠。
春日与客宿金山二首·其二
作者：顾璘
朝代：明

灵峰为爱及春游，冉冉风烟数倚楼。海上帆樯夷夏接，江间台殿古今浮。行逢嘉树韶华动，坐傍高云客思愁。铁瓮不孤开大府，紫宫遥拱对神州。
春日奉怀边庭实期游道院
作者：顾璘
朝代：明

思君昔去远，迢迢千里程。见君今且迩，峨峨限严城。远别心尚缓，近别苦牵萦。弱柳布芳景，流莺变新声。羁栖独成感，荏苒空含情。愿携同心侣，共恣中林行。行歌踏瑶草，远眺春烟生。
春日寄徐伯川兼柬孟侍御
作者：顾璘
朝代：明

寻花东郭傍残曛，伐木空山动鸟群。高士难逢徐孺子，故人犹恋孟尝君。虚疑鬓发经年老，屡喜诗篇向客闻。已办盘飧开竹径，会须车马驻江濆。
春日游永庆寺
作者：顾璘
朝代：明

城郭晴光荡客车，古岩高寺切青虚。莺花不断人天界，龙象长依水竹居。云里壶觞吞海色，山中风物似秦馀。灵踪咫尺长难到，莫怪归迟月满衢。
春日游高座寺二首
作者：顾璘
朝代：明

佳辰聘望给孤园，白祫初成气候暄。春日渐添风物美，空山真隔市朝暄。歌催酒盏当筵急，坐爱花枝满目繁。眼底同君聊一醉，吴台梁苑底须论。花发其如逸兴翔，春山酾酒惜年芳。台高忽见江流近，寺古惟闻松柏香。并游骄马花边去，独啭新莺竹里藏。寻壑经秋共忘返，还怜白日转添长。
春日游高座寺二首·其一
作者：顾璘
朝代：明

佳辰聘望给孤园，白祫初成气候暄。春日渐添风物美，空山真隔市朝暄。歌催酒盏当筵急，坐爱花枝满目繁。眼底同君聊一醉，吴台梁苑底须论。
春日游高座寺二首·其二
作者：顾璘
朝代：明

花发其如逸兴翔，春山酾酒惜年芳。台高忽见江流近，寺古惟闻松柏香。并游骄马花边去，独啭新莺竹里藏。寻壑经秋共忘返，还怜白日转添长。
春日湘江偶泛
作者：顾璘
朝代：明

春日湘江江水深，春风荡桨一开襟。群山夹浦青无尽，芳树摇波绿更沉。细雨忽来沾客鬓，啼莺何事响前林。长歌漫倒清尊酒，独坐终伤异域心。下马江亭入画船，绿波芳草媚阳天。娟娟秀石垂萝上，泛泛轻鸥远照前。胜赏并催幽兴发，高辞空羡古人传。驱驰已负深春月，潦倒空悲谪宦年。
春日湘江偶泛·其一
作者：顾璘
朝代：明

春日湘江江水深，春风荡桨一开襟。群山夹浦青无尽，芳树摇波绿更沉。细雨忽来沾客鬓，啼莺何事响前林。长歌漫倒清尊酒，独坐终伤异域心。
春日湘江偶泛·其二
作者：顾璘
朝代：明

下马江亭入画船，绿波芳草媚阳天。娟娟秀石垂萝上，泛泛轻鸥远照前。胜赏并催幽兴发，高辞空羡古人传。驱驰已负深春月，潦倒空悲谪宦年。
春日病起十一首
作者：顾璘
朝代：明

抱郭青山丽，侵门碧草长。闲居悲物役，病起惜春光。看竹仍扶杖，临花暂举觞。莫嫌多意绪，蓬鬓已沧浪。治郡衰逾懒，辞家病更悲。清心五湖水，归路片帆迟。絮舞过闲幔，蒲生满故池。丁宁踏青社，已过落花期。一月摊书卷，悠然识故吾。久怀沧海钓，犹系赤城符。竹帛书能事，丹砂却腐儒。携家将白发，吹笛洞庭湖。幽兴关生物，呼儿灌果园。海风春易盛，林日午增暄。影动葡萄蔓，芽香枸杞根。苦嗔鸡犬恶，伐棘补篱门。野情随步屧，春色映罗衣。树彩丹青杂，花香脑麝迷。云疏吹片雨，江迥动斜晖。无限登台兴，犹嗟足力微。谷口新晴景，山禽满树悬。翻飞清浅水，群噪艳阳天。挟侣争巢斗，调声学语妍。稻粱须自爱，林外有鹰鹯。迢遰燕京道，音书海畔稀。几年劳按剑，万国忆垂衣。彩凤梧桐老，骅骝苜蓿肥。中天看太白，亭午尚光辉。久作天台吏，虚招地主名。云深华顶色，春远石梁行。药草传神圣，桃花脱送迎。荒凉刘阮迹，千古独含情。尽揽群松色，聊分片石青。风烟兼万壑，天地此孤亭。发兴含萧远，吟诗动杳冥。废兴他日事，书记误丁宁。三月雷犹伏，愆阴奈尔何。土龙行雨少，海鸟避风多。瘴疠忧仍剧，安危望非他。尚馀朱绂在，那忍议征科。自怪山中住，邀人更写山。为期风雨夕，长对户庭间。雪片冲炎落，花枝积岁斑。殷勤谢真宰，烟景浪相悭。
春日病起十一首·其一
作者：顾璘
朝代：明

抱郭青山丽，侵门碧草长。闲居悲物役，病起惜春光。看竹仍扶杖，临花暂举觞。莫嫌多意绪，蓬鬓已沧浪。
春日病起十一首·其七
作者：顾璘
朝代：明

迢遰燕京道，音书海畔稀。几年劳按剑，万国忆垂衣。彩凤梧桐老，骅骝苜蓿肥。中天看太白，亭午尚光辉。
春日病起十一首·其三
作者：顾璘
朝代：明

一月摊书卷，悠然识故吾。久怀沧海钓，犹系赤城符。竹帛书能事，丹砂却腐儒。携家将白发，吹笛洞庭湖。
春日病起十一首·其九
作者：顾璘
朝代：明

尽揽群松色，聊分片石青。风烟兼万壑，天地此孤亭。发兴含萧远，吟诗动杳冥。废兴他日事，书记误丁宁。
春日病起十一首·其二
作者：顾璘
朝代：明

治郡衰逾懒，辞家病更悲。清心五湖水，归路片帆迟。絮舞过闲幔，蒲生满故池。丁宁踏青社，已过落花期。
春日病起十一首·其五
作者：顾璘
朝代：明

野情随步屧，春色映罗衣。树彩丹青杂，花香脑麝迷。云疏吹片雨，江迥动斜晖。无限登台兴，犹嗟足力微。
春日病起十一首·其八
作者：顾璘
朝代：明

久作天台吏，虚招地主名。云深华顶色，春远石梁行。药草传神圣，桃花脱送迎。荒凉刘阮迹，千古独含情。
春日病起十一首·其六
作者：顾璘
朝代：明

谷口新晴景，山禽满树悬。翻飞清浅水，群噪艳阳天。挟侣争巢斗，调声学语妍。稻粱须自爱，林外有鹰鹯。
春日病起十一首·其十
作者：顾璘
朝代：明

三月雷犹伏，愆阴奈尔何。土龙行雨少，海鸟避风多。瘴疠忧仍剧，安危望非他。尚馀朱绂在，那忍议征科。
春日病起十一首·其十一
作者：顾璘
朝代：明

自怪山中住，邀人更写山。为期风雨夕，长对户庭间。雪片冲炎落，花枝积岁斑。殷勤谢真宰，烟景浪相悭。
春日病起十一首·其四
作者：顾璘
朝代：明

幽兴关生物，呼儿灌果园。海风春易盛，林日午增暄。影动葡萄蔓，芽香枸杞根。苦嗔鸡犬恶，伐棘补篱门。
春日磐石江上
作者：顾璘
朝代：明

历历春山色，留人坐不归。空园花自发，芳草雉争飞。多病怀乡切，端居出郭稀。尘冠将白首，无乃负渔矶。
春日行
作者：顾璘
朝代：明

汉家三十六离宫，桃花树树摇春风。武皇当年正好武，天马七尺如飞龙。清晨蹋鞠过新市，薄暮鸣鞘入禁中。中人尽戴鵔鸃冠，猛士半跨黄金鞍。弯弓向云仰射雁，一发两禽皆道难。大官赐酒砗磲瓯，一春击尽千肥牛。撞钟伐鼓献奇舞，灯前变幻鱼龙浮。宫门沉沉金钥收，明月挂在城西楼，东方渐高复来游。
春日郊行三首
作者：顾璘
朝代：明

条风曳微云，山色差可美。日出湖上行，春光满湖水。麦垄摇新叶，梅塘泛落花。前村天欲雨，云里见人家。白石明春泉，苍林暗春雾。马蹄从东来，失却山间路。
春日郊行三首·其一
作者：顾璘
朝代：明

条风曳微云，山色差可美。日出湖上行，春光满湖水。
春日郊行三首·其三
作者：顾璘
朝代：明

白石明春泉，苍林暗春雾。马蹄从东来，失却山间路。
春日郊行三首·其二
作者：顾璘
朝代：明

麦垄摇新叶，梅塘泛落花。前村天欲雨，云里见人家。
春日顾吏部武祥张兵部惟静携酒过息园重辱佳篇漫谢一首
作者：顾璘
朝代：明

清溪竹径久荒芜，二仲逢春试玉壶。即有荆花当户紫，更多萱草映阶铺。衰颜屡喜依璚树，秀句时惊落蚌珠。高驾往来殊不恶，莫因疏懒厌潜夫。
春江词
作者：顾璘
朝代：明

荏苒际韶景，缠绵结芳情。荡舟清江曲，云物丽波明。夹岸花齐发，间渚草新生。唼喋游鱼散，差池飞燕轻。名都胜侣集，终宴众欢并。衣香袭芳芷，酒影含飞英。陈词拟吴趋，选乐杂秦声。讵羡镜湖隐，匪矜龙池荣。乐莫斯会乐，白日且徐倾。
春燕
作者：顾璘
朝代：明

绿树花飞半作泥，江南新燕已来齐。雨声不与幽人约，暗送春光出小溪。
春雪
作者：顾璘
朝代：明

先腊望不至，经春何太狂。弄寒迟麦候，积素妒梅妆。客馆狐裘敝，邻家蚁酝香。今年好元夕，切莫负灯光。
昭君写真图引
作者：顾璘
朝代：明

汉宫九重类天居，宫中美人粲璚琚。姱容淑态意非一，网户文窗烟雾虚。就中绝代称明君，锦江波浪巫山云。素月嫦娥独光彩，明星玉女徒缤纷。君王行幸恣欢䁥，蛾眉短长难具悉。可怜睇盼隔重霄，竟使画图欺白日。金珠不操静女手，丹青更甚谗夫口。妍媸反覆在锱铢，移爱为憎忍相负。明珠万里沉胡沙，哀歌一曲留琵琶。今看青冢千年草，岂是夭桃三月花。君不见无盐入宫粉黛羞，齐宣美誉雄诸侯。樊姬进女虞邱罢，楚庄持麾霸天下。君王重色后隐贤，吁嗟画史欺婵娟。古来治乱各有始，为君三复关雎篇。
晓发有感
作者：顾璘
朝代：明

荒林昨夜试新霜，晓起桑榆一半黄。行子不知身是客，白头犹自别家乡。
晚庭纳凉作五平诗呈泾川公
作者：顾璘
朝代：明

林风摇高梧，山云飘秋霖。飞泉摇城西，声垂湘江深。空庭当凉宵，端居清人心。齐纨停轻挥，絺衣开疏襟。遥钟从何来，悠然流馀音。琴丝烦空弹，壶浆慵孤斟。檀烟生陶垆，閒忧几销沈。高歌昌黎诗，千秋期追寻。
晚投高楼寺读石沙王侍御诗爱其奇戏拟四韵
作者：顾璘
朝代：明

乘春问俗行何远，望寺停车兴亦奇。激涧水喧高下石，晚林鸦竞后先枝。岩藏峭阁鸣钟隐，雨湿流云出树迟。一样江南风景好，踏青难共美人期。
晤言
作者：顾璘
朝代：明

抱道思避喧，结茅在空谷。忽枉同心人，来共山中宿。落落泉挂岩，萧萧叶辞木。林寒物态减，岁晚天气肃。幸有盈樽酒，可以慰幽独。
晨起新霁
作者：顾璘
朝代：明

朝日出松际，幽禽语窗间。盥栉事从缓，行坐意弥閒。方沼水新绿，曲栏苔旧斑。林风会人意，远送孤云还。
景陵五华山
作者：顾璘
朝代：明

五华山顶炼丹台，方士虚传太皞开。未悟先天真水火，却依炉鼎拨残灰。
暮春四首
作者：顾璘
朝代：明

旅次移春色，沙暄碧草深。游丝横渡水，飞絮巧穿林。物态催年序，风光搅客心。不禁苍鬓短，衰白忍为侵。故国春残日，暄风绽牡丹。诗成传绮席，人醉倚朱阑。久种能多萼，无言独耐看。十年虚此会，何用系微官。煖觉春衣重，閒知昼漏长。蛙声今日有，花片晚来狂。懒性憎书札，衰颜信药方。绝交非达论，那敢学稽康。齐鲁春全旱，焦原麦不肥。幸逢天子圣，端怪雨师非。世难占农务，吾生指钓矶。悬鹑行满眼，空著大夫衣。
暮春四首·其一
作者：顾璘
朝代：明

旅次移春色，沙暄碧草深。游丝横渡水，飞絮巧穿林。物态催年序，风光搅客心。不禁苍鬓短，衰白忍为侵。
暮春四首·其三
作者：顾璘
朝代：明

煖觉春衣重，閒知昼漏长。蛙声今日有，花片晚来狂。懒性憎书札，衰颜信药方。绝交非达论，那敢学稽康。
暮春四首·其二
作者：顾璘
朝代：明

故国春残日，暄风绽牡丹。诗成传绮席，人醉倚朱阑。久种能多萼，无言独耐看。十年虚此会，何用系微官。
暮春四首·其四
作者：顾璘
朝代：明

齐鲁春全旱，焦原麦不肥。幸逢天子圣，端怪雨师非。世难占农务，吾生指钓矶。悬鹑行满眼，空著大夫衣。
暮泛秀江
作者：顾璘
朝代：明

桂岭望何极，孤舟行转迷。秀江斜景里，衡岳乱云西。宿雁冲帆起，哀猿傍客啼。多愁厌乡梦，夜坐听鸣鸡。游梁方失意，适楚更悠悠。寒野牛羊夕，空江雁鹜秋。腐儒悲末路，幽兴狎扁舟。欲向桃花水，垂纶待白头。路转清江外，舟移锦石中。爪香分绿橘，目艳对丹枫。检药防山瘴，陈诗叙国风。冒霜梳短发，应愧鹿门翁。石壁攒江狭，风樯逆浪飞。渐看湘国近，转与客心违。芳桂临波发，遥岑隔雾微。明妆浣纱女，妍笑竞斜晖。蓬舠依濑转，筦簟枕肱眠。急浪鸣舷过，危峰就幕悬。茭蒲时碍楫，鱼鳖不论钱。自喜幽襟洽，浑忘物役牵。
暮泛秀江·其一
作者：顾璘
朝代：明

桂岭望何极，孤舟行转迷。秀江斜景里，衡岳乱云西。宿雁冲帆起，哀猿傍客啼。多愁厌乡梦，夜坐听鸣鸡。
暮泛秀江·其三
作者：顾璘
朝代：明

路转清江外，舟移锦石中。爪香分绿橘，目艳对丹枫。检药防山瘴，陈诗叙国风。冒霜梳短发，应愧鹿门翁。
暮泛秀江·其二
作者：顾璘
朝代：明

游梁方失意，适楚更悠悠。寒野牛羊夕，空江雁鹜秋。腐儒悲末路，幽兴狎扁舟。欲向桃花水，垂纶待白头。
暮泛秀江·其五
作者：顾璘
朝代：明

蓬舠依濑转，筦簟枕肱眠。急浪鸣舷过，危峰就幕悬。茭蒲时碍楫，鱼鳖不论钱。自喜幽襟洽，浑忘物役牵。
暮泛秀江·其四
作者：顾璘
朝代：明

石壁攒江狭，风樯逆浪飞。渐看湘国近，转与客心违。芳桂临波发，遥岑隔雾微。明妆浣纱女，妍笑竞斜晖。
暮雨登上方山
作者：顾璘
朝代：明

暮踏孤峰雨，苍茫下界分。平湖铺大野，高阁挂行云。霜气明枫叶，天寒叫雁群。拟投僧舍宿，清梵夜堪闻。
曲林歌赠曹君时范十首
作者：顾璘
朝代：明

华阳隐居空旧名，曲林精舍筑新成。山头一片青苍石，领略高人万古情。大茅峰头多白云，谁能持取赠东君。高车驷马当年事，海思霞情后代闻。灵踪古迹盖江南，中馆居中日可探。云洞斜封埋壁地，石峰高插积金庵。楚王涧前秋水生，泠泠绕舍玉琴鸣。道人独爱林中静，泻向圆池一镜平。山腰石楼风露新，桂枝蕉叶拂游尘。幸无七贵倾高盖，长礼三峰作大宾。元符宫连秋树林，烟峦雾壁昼阴阴。芝潭对饮斑文鹿，竹坞孤飞雪色禽。凋尽山中宰相松，长风无地吼蛟龙。曹公种子苍髯老，更引寒涛响后峰。匡庐江涛不可经，武夷南天空自青。何似三茅近京国，缠联王气会仙灵。曲林主人踪迹奇，前身陶公安可知。脩殿灵官投化主，朝山香客拜生祠。方瞳墨发地行仙，谁信山翁七十年。兴剧夜游轻猛虎，身轻朝陟俯飞鸢。
曲林歌赠曹君时范十首·其一
作者：顾璘
朝代：明

华阳隐居空旧名，曲林精舍筑新成。山头一片青苍石，领略高人万古情。
曲林歌赠曹君时范十首·其七
作者：顾璘
朝代：明

凋尽山中宰相松，长风无地吼蛟龙。曹公种子苍髯老，更引寒涛响后峰。
曲林歌赠曹君时范十首·其三
作者：顾璘
朝代：明

灵踪古迹盖江南，中馆居中日可探。云洞斜封埋壁地，石峰高插积金庵。
曲林歌赠曹君时范十首·其九
作者：顾璘
朝代：明

曲林主人踪迹奇，前身陶公安可知。脩殿灵官投化主，朝山香客拜生祠。
曲林歌赠曹君时范十首·其二
作者：顾璘
朝代：明

大茅峰头多白云，谁能持取赠东君。高车驷马当年事，海思霞情后代闻。
曲林歌赠曹君时范十首·其五
作者：顾璘
朝代：明

山腰石楼风露新，桂枝蕉叶拂游尘。幸无七贵倾高盖，长礼三峰作大宾。
曲林歌赠曹君时范十首·其八
作者：顾璘
朝代：明

匡庐江涛不可经，武夷南天空自青。何似三茅近京国，缠联王气会仙灵。
曲林歌赠曹君时范十首·其六
作者：顾璘
朝代：明

元符宫连秋树林，烟峦雾壁昼阴阴。芝潭对饮斑文鹿，竹坞孤飞雪色禽。
曲林歌赠曹君时范十首·其十
作者：顾璘
朝代：明

方瞳墨发地行仙，谁信山翁七十年。兴剧夜游轻猛虎，身轻朝陟俯飞鸢。
曲林歌赠曹君时范十首·其四
作者：顾璘
朝代：明

楚王涧前秋水生，泠泠绕舍玉琴鸣。道人独爱林中静，泻向圆池一镜平。
曲江楼
作者：顾璘
朝代：明

曲江黄阁老，滞此天南州。直道既为衅，谗巧亦易投。载歌铄金诗，明夷多隐忧。贤哲通塞地，天运非人谋。唯馀楼前水，佳名永同流。
月
作者：顾璘
朝代：明

秋月光如洗，高台夜转寒。江流铺雪去，松壁影龙蟠。玉兔栖难稳，苍猿泪欲乾。楚天多雾雨，坐对判更阑。
月夜饮九峰山人快园二首
作者：顾璘
朝代：明

露橘霜榴接叶存，古藤修竹覆阶繁。谁家池馆深秋后，能遣高歌尽玉尊。桂树檀栾荫小山，夜深留客不知还。池头月起光如镜，更为殷勤照醉颜。
月夜饮九峰山人快园二首·其一
作者：顾璘
朝代：明

露橘霜榴接叶存，古藤修竹覆阶繁。谁家池馆深秋后，能遣高歌尽玉尊。
月夜饮九峰山人快园二首·其二
作者：顾璘
朝代：明

桂树檀栾荫小山，夜深留客不知还。池头月起光如镜，更为殷勤照醉颜。
月岩
作者：顾璘
朝代：明

灵岩象唯月，盈昃巧为妍。正揭团圆影，旁分上下弦。龙开厓畔石，日转窍中天。雕琢须神力，伊谁测帝先。
有赠
作者：顾璘
朝代：明

宝剑千黄金，相逢托相赠。千金良已多，谊气乃足称。匠石不虚斲，子牙轻众听。凤凰鸣青梧，耻与群鸡应。勖尔抗高风，相将谢卑佞。
望江南·离思
作者：顾璘
朝代：明

澄江水，别后几回潮。黄鹤笛声愁里咽，青龙山色梦中遥。秋空正泬寥。记来时，杨柳暗河桥。箫鼓临风喧祖帐，旌旗和月引征轺。离愁何日销。
望湖滨红蓼甚丽
作者：顾璘
朝代：明

湖外秋容淡晚霞，桃源何处泛来花。西风也自嫌寥落，点缀芳菲付水涯。
望焦山莫至
作者：顾璘
朝代：明

石斗东溟起，云含北固青。江山分气槩，风雨走精灵。处士轻龙诏，仙岩秘鹤铭。由来玄圃路，少许俗人经。
望隆中山
作者：顾璘
朝代：明

云山如龙蟠，紫气腾晴空。缅想诸葛贤，引领望隆中。间气产王佐，弱冠称英雄。白水真帝子，三顾屈其躬。摧曹发妙略，复汉悬精忠。大业虽不就，兵图传无穷。君听三峡水，哀响流长风。
望雪怀陈鸣野二首
作者：顾璘
朝代：明

野雪清如许，高人不见留。谁家金帐酒，能及剡溪舟。群木瑶华积，千山素影流。幽怀狂不定，孤啸一登楼。风急雪纷纷，楼高野望分。霏霏过树远，片片洒窗闻。林冻玄？哭，云迷白鹤群。正思陶隐士，漉酒共清醺。
望雪怀陈鸣野二首·其一
作者：顾璘
朝代：明

野雪清如许，高人不见留。谁家金帐酒，能及剡溪舟。群木瑶华积，千山素影流。幽怀狂不定，孤啸一登楼。
望雪怀陈鸣野二首·其二
作者：顾璘
朝代：明

风急雪纷纷，楼高野望分。霏霏过树远，片片洒窗闻。林冻玄？哭，云迷白鹤群。正思陶隐士，漉酒共清醺。
望雪怀陈鸣野二首·其二
作者：顾璘
朝代：明
体裁：五言律诗

风急雪纷纷，楼高野望分。霏霏过树远，片片洒窗闻。林冻玄�哭，云迷白鹤群。正思陶隐士，漉酒共清醺。
朝阳岩奉饯钱邢二使君
作者：顾璘
朝代：明

水府攀跻险，云房结构重。晴筵移瓮蚁，胜侣得人龙。古刻曾谁在，今游不易逢。黄昏仍秉烛，明发有离踪。
木兰花慢 答介溪礼书二首 其一
作者：顾璘
朝代：明
体裁：词

望紫云宫阙，曾出入、更行游。向凤阁挥毫，龙墀曳履，籍甚清幽。千载明良庆会，天地德独抱寸心酬。鲁史专行笔削，虞廷迭和歌讴。华旃日侍岂番休。殿东头。朱扉黄阁，班行回回，岁月悠悠。遥想而今乐事，西苑畔碧树正清秋。玉醴长沾凤斝，绣袍紧趁龙辀。
木兰花慢 答介溪礼书二首 其二
作者：顾璘
朝代：明
体裁：词

慨山人老矣，逃涧谷、息朋游。尽细竹成园，寒松夹坞，自占岩幽。天与清风皓月，从受用不费一钱酬。管领匡床石枕，安排野调村讴。馀生莫更赋行休。眼前头。清閒滋味，无何境界，尽已悠悠。莫笑先生太赸，些个物相伴度春秋。浊酒新烹郭索，閒窗静听钩辀。
木兰花慢·答介溪礼书二首
作者：顾璘
朝代：明

望紫云宫阙，曾出入、更行游。向凤阁挥毫，龙墀曳履，籍甚清幽。千载明良庆会，天地德独抱寸心酬。鲁史专行笔削，虞廷迭和歌讴。华旃日侍岂番休。殿东头。朱扉黄阁，班行回回，岁月悠悠。遥想而今乐事，西苑畔碧树正清秋。玉醴长沾凤斝，绣袍紧趁龙辀。慨山人老矣，逃涧谷、息朋游。尽细竹成园，寒松夹坞，自占岩幽。天与清风皓月，从受用不费一钱酬。管领匡床石枕，安排野调村讴。馀生莫更赋行休。眼前头。清閒滋味，无何境界，尽已悠悠。莫笑先生太赸，些个物相伴度春秋。浊酒新烹郭索，閒窗静听钩辀。
朱临安僧舍榴花
作者：顾璘
朝代：明

北地花开少，红榴五月繁。深丛偏弄色，落日故当轩。白发羞春事，清尊恼客魂。莫教人散后，独自忆家园。
朱侍御子宜别山亭
作者：顾璘
朝代：明

高人厌嚣閧，结搆临幽深。井络仅尺咫，窈然得山林。江清动城表，竹密罗庭阴。风籁浣尘听，野容延赏心。上奉白发欢，春酒时开襟。下偕连枝乐，埙篪和且湛。闭阁复晏坐，累遣虑已沉。漱齿诵玄书，焚香挥玉琴。冥鸿渺天末，悠悠遗我音。
朱氏园对月
作者：顾璘
朝代：明

清秋多逸兴，月出更相宜。城郭沧洲迥，园林白露滋。竹深邀送酒，鱼跃喜鸣丝。忍向寒光底，徒归不咏诗。
杂兴六言六首
作者：顾璘
朝代：明

碧水澄溪日瑩，黄茅覆陇霜乾。鸟下平原片雪，人登峻岭千盘。古寺厓悬叠阁，危桥涧架孤亭。泉水归池始静，墟烟过树犹凝。路绝每稽厨传，山深罕识行旌。人过荒村犬闹，笳嘶远岫云惊。轩冕煌煌独贵，干旄孑孑谁贤。正恐五浆先馈，空令一榻长悬。境向静馀生动，身从冗地求清。嘉树阴边听讼，流泉声里传更。光阴逝者皆客，行藏寄也非吾。野宿身仍畎亩，乡心梦失江湖。
杂兴六言六首·其一
作者：顾璘
朝代：明

碧水澄溪日瑩，黄茅覆陇霜乾。鸟下平原片雪，人登峻岭千盘。
杂兴六言六首·其一
作者：顾璘
朝代：明
体裁：六言诗

碧水澄溪日莹，黄茅覆陇霜乾。鸟下平原片雪，人登峻岭千盘。
杂兴六言六首·其三
作者：顾璘
朝代：明

路绝每稽厨传，山深罕识行旌。人过荒村犬闹，笳嘶远岫云惊。
杂兴六言六首·其二
作者：顾璘
朝代：明

古寺厓悬叠阁，危桥涧架孤亭。泉水归池始静，墟烟过树犹凝。
杂兴六言六首·其五
作者：顾璘
朝代：明

境向静馀生动，身从冗地求清。嘉树阴边听讼，流泉声里传更。
杂兴六言六首·其六
作者：顾璘
朝代：明

光阴逝者皆客，行藏寄也非吾。野宿身仍畎亩，乡心梦失江湖。
杂兴六言六首·其四
作者：顾璘
朝代：明

轩冕煌煌独贵，干旄孑孑谁贤。正恐五浆先馈，空令一榻长悬。
杂言送延平朱使君十三首
作者：顾璘
朝代：明

京华季冬月，雪满十二街。饮马凿坚冰，王程指天涯。云鹄下辽海，霜鸿渡长淮。形影望不极，历乱平生怀。使君金闺彦，英气横四海。钟悬抱洪音，剑动发殊采。文林千秋契，宦辙一朝改。风江波鳞鳞，行舟何处在。北风吹河水，晚溜明寒澌。舟师理长缆，指直不得维。感时抱虚警，惜别呈苦辞。君今在江湖，遗我千里思。灿灿青云器，振藻耀词场。众中每挥翰，吐气炯虹长。纵横敌枚宋，调笑卑曹王。腐儒苦龌龊，低眉讵能扬。晓出石城门，古道映寒日。昔人经此地，离别已非一。江回旧市改，水浅新洲出。君当树荣名，契阔非所恤。朱轮何煌煌，树羽拥朝俊。心将秋水澄，气带春林润。古道映青编，来勋倚玄鬓。豁达廊庙姿，驰驱试侯印。金陵四方会，皇都六代陈。留欢歌子夜，行乐赋阳春。游轩方结驷，离舟忽在津。更向携手地，独忆同心人。残月照虚牖，饥乌起前林。物色岂殊昔，今晨伤我心。揽衣出庭户，载酒候城阴。赠子涉远道，何以比南金。天马逐流电，善御得其良。丈夫负烈气，所贵慎王章。群黎爱膏泽，众草恶严霜。赫赫学锦士，徒为知者伤。郡城何巍巍，画阁映空起。展旗散群峰，化剑馀寒水。带腊茗舒黄，迎秋荔垂紫。遥谢列岫篇，清唫会当拟。江左金兰社，怜君最英妙。平生冰玉心，皎皎两相照。衔羽附孤鶱，颦额蒙群笑。叨承大贤容，谁云本同调。寒江澹无影，孤帆稳如停。淮南雪初霁，远见群山青。芳树集乌鸟，高原飞鹡鸰。故乡本伊迩，之子不得宁。紫丝约金勒，五马如锦新。云开海色霁，雪尽林芳春。搴帷省殊俗，凭轼礼嘉宾。寂寂杨子业，非君谁见珍。
杂言送延平朱使君十三首·其一
作者：顾璘
朝代：明

京华季冬月，雪满十二街。饮马凿坚冰，王程指天涯。云鹄下辽海，霜鸿渡长淮。形影望不极，历乱平生怀。
杂言送延平朱使君十三首·其七
作者：顾璘
朝代：明

金陵四方会，皇都六代陈。留欢歌子夜，行乐赋阳春。游轩方结驷，离舟忽在津。更向携手地，独忆同心人。
杂言送延平朱使君十三首·其三
作者：顾璘
朝代：明

北风吹河水，晚溜明寒澌。舟师理长缆，指直不得维。感时抱虚警，惜别呈苦辞。君今在江湖，遗我千里思。
杂言送延平朱使君十三首·其九
作者：顾璘
朝代：明

天马逐流电，善御得其良。丈夫负烈气，所贵慎王章。群黎爱膏泽，众草恶严霜。赫赫学锦士，徒为知者伤。
杂言送延平朱使君十三首·其二
作者：顾璘
朝代：明

使君金闺彦，英气横四海。钟悬抱洪音，剑动发殊采。文林千秋契，宦辙一朝改。风江波鳞鳞，行舟何处在。
杂言送延平朱使君十三首·其五
作者：顾璘
朝代：明

晓出石城门，古道映寒日。昔人经此地，离别已非一。江回旧市改，水浅新洲出。君当树荣名，契阔非所恤。
杂言送延平朱使君十三首·其八
作者：顾璘
朝代：明

残月照虚牖，饥乌起前林。物色岂殊昔，今晨伤我心。揽衣出庭户，载酒候城阴。赠子涉远道，何以比南金。
杂言送延平朱使君十三首·其六
作者：顾璘
朝代：明

朱轮何煌煌，树羽拥朝俊。心将秋水澄，气带春林润。古道映青编，来勋倚玄鬓。豁达廊庙姿，驰驱试侯印。
杂言送延平朱使君十三首·其十
作者：顾璘
朝代：明

郡城何巍巍，画阁映空起。展旗散群峰，化剑馀寒水。带腊茗舒黄，迎秋荔垂紫。遥谢列岫篇，清唫会当拟。
杂言送延平朱使君十三首·其十一
作者：顾璘
朝代：明

江左金兰社，怜君最英妙。平生冰玉心，皎皎两相照。衔羽附孤鶱，颦额蒙群笑。叨承大贤容，谁云本同调。
杂言送延平朱使君十三首·其十三
作者：顾璘
朝代：明

紫丝约金勒，五马如锦新。云开海色霁，雪尽林芳春。搴帷省殊俗，凭轼礼嘉宾。寂寂杨子业，非君谁见珍。
杂言送延平朱使君十三首·其十二
作者：顾璘
朝代：明

寒江澹无影，孤帆稳如停。淮南雪初霁，远见群山青。芳树集乌鸟，高原飞鹡鸰。故乡本伊迩，之子不得宁。
杂言送延平朱使君十三首·其四
作者：顾璘
朝代：明

灿灿青云器，振藻耀词场。众中每挥翰，吐气炯虹长。纵横敌枚宋，调笑卑曹王。腐儒苦龌龊，低眉讵能扬。
李大夫寿歌
作者：顾璘
朝代：明

李大夫，真天人，骨青发黑善养真。昂藏野鹤七尺身，中隐磊落之经纶。献策早充观国宾，豸冠直谏惊群臣。低回郡县岂塌翼，霖雨一洒苏疲民。石梁雪窦古名胜，东风坐玩桃花春。珠玑往往落挥翰，五言破的如有神。翻身岳牧已腾踏，转盼台辅非逡巡。大夫高义超风尘，长歌拂袖辞要津。敬亭天柱吾故物，青霞倒映莲花巾。空厓烧药紫金鼎，白日饮牛青涧滨。千秋万岁乐无极，人间富贵安足珍。
李少参宅林良花鸟图
作者：顾璘
朝代：明

写生之家不易得，崔白以后称黄筌。国朝林良亦神妙，意会物象皆天然。何年画此双孔雀，尾上金钱犹烁烁。疑从五岭翻然来，飞入君家翠绡幕。众鸟琐屑未辨名，凫鹥燕雀各有情。白昼如喧杜陵宅，青春忽近长安城。攀条啄粒相颉颃，时和自见万物昌。新蒲浅水云淡淡，落花飞絮风茫茫。高堂展图感我私，却忆先皇临御时。朝廷无事友朋乐，日听春鸟吟芳辞。一从群盗乱中土，万姓仓皇执金鼓。东村西落少人家，燕子那寻旧门户。虬髯将军才且武，一洗群盗无死所。见画还思熙皞时，题诗却欣流离苦。春来百物倘如旧，劝君有钱多酿酒。
李少参宅林良花鸟图
作者：顾璘
朝代：明
体裁：古风

写生之家不易得，崔白以后称黄筌。国朝林良亦神妙，意会物象皆天然。何年画此双孔雀，尾上金钱犹烁烁。疑从五岭翻然来，飞入君家翠绡幕。众鸟琐屑未辨名，凫鹥燕雀各有情。白昼如喧杜陵宅，青春忽近长安城。攀条啄粒相颉颃，时和自见万物昌。新蒲浅水云淡淡，落花飞絮风茫茫。高堂展图感我私，却忆先皇临御时。朝廷无事友朋乐，日听春鸟吟芳辞。一从群盗乱中土，万姓仓皇执金鼓。东村西落少人家，燕子那寻旧门户。虬髯将军才且武，一洗群盗无死所。见画还思熙皞时，题诗却訢流离苦。春来百物倘如旧，劝君有钱多酿酒。
村居
作者：顾璘
朝代：明

山回水合树成村，不是桃源是鹿门。但有扁舟能送酒，莫言人世五侯尊。
杨仪宾东皋
作者：顾璘
朝代：明

路转漓江曲，林间逸士家。避人成独往，隐几坐无哗。舞鹤穿行径，游鱼傍钓车。时闻萧史辈，驻此共餐霞。
松坞答鲁南对月见忆之作
作者：顾璘
朝代：明

良宵爱对空山月，赤旱愁侵独坐人。江鹳不将时雨至，林乌还带晚霞新。家依百亩心同切，地隔孤峰梦亦频。野寺相随又相别，人间离合本无因。
松坞草堂新成杂兴十二首
作者：顾璘
朝代：明

空山卜筑敢辞烦，城郭逢迎太近喧。老病移家唯药物，野人乘兴自丘樊。频来白鹤如求友，旧种青松巧护垣。已办鹿车供出入，竹林多类辟疆园。野日迟迟阴更晴，山人睡起絮袍轻。松稍宿露因风堕，草际浮云傍水生。一壑无多堪独往，百年强半复何营。神仙服食长相误，不及清尊对客倾。山畔堂成祇自怜，凭高送目慰馀年。江横木末风帆转，寺隐峰西午磬传。野兴夤缘双短屐，斋居颠倒一青毡。嘉宾莫为忧岑寂，涧溜园禽尽管弦。何代新亭动客悲，皇都高拱控华夷。梁陈割据今谁数，王谢风流空尔为。王气接连天北极，江流襟带海东涯。平冈极目烟霄迥，鸿鹄冥冥信所之。投簪本意弄斑衣，痛哭郊原万事非。玄壤遗封空石马，白头残喘尚荆扉。乾坤有恨身同尽，五十无闻愿已违。细雨山前新草长，寸心何以报春晖。牛峰东南高触天，大石小石西苍然。疏帘对隐乌皮几，浊酒閒吟白雪篇。六代英雄埋野草，一川花柳媚江烟。无端人世升沈事，莫近山翁醉舞边。衰年多病自宜休，避地栖岩事事幽。风槛落花催酿酒，雨窗啼鸟唤梳头。柴桑剩著陶元亮，款段何孤马少游。野衲村翁俱接近，茗杯香篆足淹留。万峰云气入高斋，谷口冥冥细雨来。实喜芳春能润物，虚疑残腊早闻雷。谁家健犊临田出，无数寒鸦绕树哀。已约新晴扶杖去，东风留绽野塘梅。茅庐寂寂倚双峰，懒散无心拟卧龙。阶下水流分细涧，檐前云宿拥高松。何颙独有谈禅癖，阮籍偏于作吏慵。早识人间行路恶，肯因书剑误明农。郭外新移野老家，旧书犹载两牛车。樽空北海虚耽酒，地薄东陵漫种瓜。小径冲门分野竹，短篱临水透溪花。优游行乐元无尽，落魄浮生讵有涯。五岳殊方谁竟游，诛茅吾自爱吾丘。林峦历历罗窗户，竹树萧萧拥道周。梁燕每惊春梦破，野云能伴醉乡留。欲看明月生秋海，指点东岩架石楼。手种桃花傍短墙，老人殊自爱年芳。风晴数蝶穿红蕊，日出孤莺啭绿杨。薄饭时兼芝菌味，春衣浑带薜萝香。前朝戴墅知何处，芳草还生麋鹿场。
松坞草堂新成杂兴十二首·其一
作者：顾璘
朝代：明

空山卜筑敢辞烦，城郭逢迎太近喧。老病移家唯药物，野人乘兴自丘樊。频来白鹤如求友，旧种青松巧护垣。已办鹿车供出入，竹林多类辟疆园。
松坞草堂新成杂兴十二首·其七
作者：顾璘
朝代：明

衰年多病自宜休，避地栖岩事事幽。风槛落花催酿酒，雨窗啼鸟唤梳头。柴桑剩著陶元亮，款段何孤马少游。野衲村翁俱接近，茗杯香篆足淹留。
松坞草堂新成杂兴十二首·其三
作者：顾璘
朝代：明

山畔堂成祇自怜，凭高送目慰馀年。江横木末风帆转，寺隐峰西午磬传。野兴夤缘双短屐，斋居颠倒一青毡。嘉宾莫为忧岑寂，涧溜园禽尽管弦。
松坞草堂新成杂兴十二首·其九
作者：顾璘
朝代：明

茅庐寂寂倚双峰，懒散无心拟卧龙。阶下水流分细涧，檐前云宿拥高松。何颙独有谈禅癖，阮籍偏于作吏慵。早识人间行路恶，肯因书剑误明农。
松坞草堂新成杂兴十二首·其二
作者：顾璘
朝代：明

野日迟迟阴更晴，山人睡起絮袍轻。松稍宿露因风堕，草际浮云傍水生。一壑无多堪独往，百年强半复何营。神仙服食长相误，不及清尊对客倾。
松坞草堂新成杂兴十二首·其五
作者：顾璘
朝代：明

投簪本意弄斑衣，痛哭郊原万事非。玄壤遗封空石马，白头残喘尚荆扉。乾坤有恨身同尽，五十无闻愿已违。细雨山前新草长，寸心何以报春晖。
松坞草堂新成杂兴十二首·其八
作者：顾璘
朝代：明

万峰云气入高斋，谷口冥冥细雨来。实喜芳春能润物，虚疑残腊早闻雷。谁家健犊临田出，无数寒鸦绕树哀。已约新晴扶杖去，东风留绽野塘梅。
松坞草堂新成杂兴十二首·其六
作者：顾璘
朝代：明

牛峰东南高触天，大石小石西苍然。疏帘对隐乌皮几，浊酒閒吟白雪篇。六代英雄埋野草，一川花柳媚江烟。无端人世升沈事，莫近山翁醉舞边。
松坞草堂新成杂兴十二首·其十
作者：顾璘
朝代：明

郭外新移野老家，旧书犹载两牛车。樽空北海虚耽酒，地薄东陵漫种瓜。小径冲门分野竹，短篱临水透溪花。优游行乐元无尽，落魄浮生讵有涯。
松坞草堂新成杂兴十二首·其十一
作者：顾璘
朝代：明

五岳殊方谁竟游，诛茅吾自爱吾丘。林峦历历罗窗户，竹树萧萧拥道周。梁燕每惊春梦破，野云能伴醉乡留。欲看明月生秋海，指点东岩架石楼。
松坞草堂新成杂兴十二首·其十二
作者：顾璘
朝代：明

手种桃花傍短墙，老人殊自爱年芳。风晴数蝶穿红蕊，日出孤莺啭绿杨。薄饭时兼芝菌味，春衣浑带薜萝香。前朝戴墅知何处，芳草还生麋鹿场。
松坞草堂新成杂兴十二首·其四
作者：顾璘
朝代：明

何代新亭动客悲，皇都高拱控华夷。梁陈割据今谁数，王谢风流空尔为。王气接连天北极，江流襟带海东涯。平冈极目烟霄迥，鸿鹄冥冥信所之。
松居歌赠金元美
作者：顾璘
朝代：明

帝城飞甍接清虚，道人独在松岩居。金花飘庭野风细，翠叶拂槛凉阴疏。身披鹿裘皎如雪，日把一卷神农书。斸芩采子炼大药，玉杵夜捣银蟾蜍。偶然悬壶秣陵市，手活小儿千万馀。五大夫封等尘土，十八公梦今何如。徂徕峰头绝人路，列仙同游驾云车。
松泉
作者：顾璘
朝代：明

空林急雨暗苍烟，松下寒泉落涧泉。满耳尘埃湔洗尽，道人中夜不知眠。
松谷歌赠戚侍御
作者：顾璘
朝代：明

金华之山峭而突，岩壑空冥含大谷。长松落落荫其中，连林直上苍云矗。苍云拂天不可干，白日漠漠生秋寒。栋梁森立鬼神守，琥珀下閟蛟龙蟠。谁其居者戚夫子，茅斋高栖青壁起。双溪泠泠三洞幽，灵峰下瞰芙蓉水。闭户著书三十馀，翻然载笔登公车。澄清天下独揽辔，素心不啻山中居。青鞋草衣日在手，富贵浮云亦何有。致君尧舜却归来，谷口青松两无负。为怜向日牧羊徒，空然叱石何为乎。
林廷尉以吉四咏 其一 先菊庵
作者：顾璘
朝代：明

嘉华耀令节，岁寒羡孤芳。君子先时降，贞素乃含章。馥馥掩兰芷，亭亭凌雪霜。嗤彼桃李花，徒然骄艳阳。
林廷尉以吉四咏 其三 石厓读书台
作者：顾璘
朝代：明

峨峨崖上台，万卷此俱积。玄圣閟其神，幽讨悉肝膈。吐之经四方，廊庙行旦奭。轮扁愚蒙人，何足语心迹。
林廷尉以吉四咏 其二 莫庭
作者：顾璘
朝代：明

鲍鱼相与化，下流难为居。肃肃义方训，永怀犹厥初。既揭座右铭，复置怀中书。彷佛聆謦欬，陟降临庭除。
林廷尉以吉四咏 其四 瞻紫亭
作者：顾璘
朝代：明

朝瞻紫峰明，暮瞻紫峰晦。华表白鹤归，云端见冠佩。天地无终穷，日月互谢代。血泪如流泉，迸注难自爱。
林廷尉以吉四咏·先菊庵
作者：顾璘
朝代：明

嘉华耀令节，岁寒羡孤芳。君子先时降，贞素乃含章。馥馥掩兰芷，亭亭凌雪霜。嗤彼桃李花，徒然骄艳阳。鲍鱼相与化，下流难为居。肃肃义方训，永怀犹厥初。既揭座右铭，复置怀中书。彷佛聆謦欬，陟降临庭除。峨峨崖上台，万卷此俱积。玄圣閟其神，幽讨悉肝膈。吐之经四方，廊庙行旦奭。轮扁愚蒙人，何足语心迹。朝瞻紫峰明，暮瞻紫峰晦。华表白鹤归，云端见冠佩。天地无终穷，日月互谢代。血泪如流泉，迸注难自爱。
柬王存约司谏
作者：顾璘
朝代：明

司谏南迁日，还家草木香。海云秋不散，何处望潮阳。奕有商山乐，辞无楚水伤。唯馀青琐梦，万里绕龙骧。
柬金许二生下第归卧病
作者：顾璘
朝代：明

二仲来疏榻满尘，青青林竹映阶新。还家颇恨垂高翼，闭户应怜养谷神。长路风云难适意，故山薇蕨有馀春。闻君已断窥园路，更注春秋绍获麟。
柬陈宋卿
作者：顾璘
朝代：明

颇怪陈无已，寻诗日闭门。空庭疏系马，细雨负清尊。节序过梅萼，春阴积藓痕。不嫌官舍冷，烧烛对黄昏。
柳山石壁凹深泾川公每至坐卧其中余遂表为司马岩并纪一诗
作者：顾璘
朝代：明

北山多幽踪，灵怪具兹石。窈曲壶峰房，巉岩老蛟脊。寒泉界遥青，烟萝缀疏碧。云构俨成居，神仙合来宅。司马真天人，辅世应帝谪。税驾归故乡，徜徉此投迹。草树徵文章，烟霞卫巾舄。俯仰皆有馀，动静随所适。我愿标嘉名，大刻示无易。盛美垂千秋，留光照山泽。
柳山诸诗八首 其一 静观寺
作者：顾璘
朝代：明

独游秋山静，偃蹇群松苍。田家谷新熟，平郊散牛羊。野草摇众色，寒花净孤芳。悠然忽终日，尘鞅聊相忘。
柳山诸诗八首 其七 仰高亭
作者：顾璘
朝代：明

缘云陟盘磴，俯见飞鸟脊。侧身最高峰，去天不盈尺。星陈上皇宫，风举神仙舄。长啸落遗音，沈沈洞庭碧。
柳山诸诗八首 其三 杏坛
作者：顾璘
朝代：明

渔父讥仲尼，孤凤遂辞楚。谁留坛树枝，摇花映江渚。明明虞夏谟，白首困行旅。临河歌猗兰，千载复谁语。
柳山诸诗八首 其二 咏归亭
作者：顾璘
朝代：明

爱此群石秀，披襟就清风。羽觞泛回涧，不觉匏樽空。醉歌幽兰曲，行穿疏竹丛。浴沂有遗叟，俯仰将无同。
柳山诸诗八首 其五 俟贤亭
作者：顾璘
朝代：明

古人不可作，高亭复谁俟。赭衣供井税，寂寞循良事。白日照闾阎，凭高堕清泪。春风杂花低，何因见驯雉。
柳山诸诗八首 其八 极高明亭
作者：顾璘
朝代：明

倚杖绝壁上，烈风从空来。苍梧亘千里，万壑秋阴哀。思将谒虞舜，上历金银台。浮云暗南极，为我须臾开。
柳山诸诗八首 其六 登春台
作者：顾璘
朝代：明

高台倚青嶂，下顾城郭间。茅居散花竹，雨馀春意閒。相将理农务，朝耕暮来还。寄言长民者，勿使惠爱悭。
柳山诸诗八首 其四 熙熙亭
作者：顾璘
朝代：明

亭下涧水清，亭上高云浮。鱼鸟各有托，遂此岩居幽。虑澹已忘遣，境空复何求。相期碧草色，共对苍山秋。
柳山诸诗八首·静观寺
作者：顾璘
朝代：明

独游秋山静，偃蹇群松苍。田家谷新熟，平郊散牛羊。野草摇众色，寒花净孤芳。悠然忽终日，尘鞅聊相忘。爱此群石秀，披襟就清风。羽觞泛回涧，不觉匏樽空。醉歌幽兰曲，行穿疏竹丛。浴沂有遗叟，俯仰将无同。渔父讥仲尼，孤凤遂辞楚。谁留坛树枝，摇花映江渚。明明虞夏谟，白首困行旅。临河歌猗兰，千载复谁语。亭下涧水清，亭上高云浮。鱼鸟各有托，遂此岩居幽。虑澹已忘遣，境空复何求。相期碧草色，共对苍山秋。古人不可作，高亭复谁俟。赭衣供井税，寂寞循良事。白日照闾阎，凭高堕清泪。春风杂花低，何因见驯雉。高台倚青嶂，下顾城郭间。茅居散花竹，雨馀春意閒。相将理农务，朝耕暮来还。寄言长民者，勿使惠爱悭。缘云陟盘磴，俯见飞鸟脊。侧身最高峰，去天不盈尺。星陈上皇宫，风举神仙舄。长啸落遗音，沈沈洞庭碧。倚杖绝壁上，烈风从空来。苍梧亘千里，万壑秋阴哀。思将谒虞舜，上历金银台。浮云暗南极，为我须臾开。
柴门
作者：顾璘
朝代：明

翠盖平遮松柏林，画屏分映两青岑。坐收粳稻三秋色，行踏垂杨一径阴。雨突烟沈人卧稳，风帘花落燕巢深。幸无奇字藏书箧，不惹輶轩使者寻。
栋塘行赠李封君
作者：顾璘
朝代：明

山翁种栋野塘上，岁久根株如邓林。高标上拂星汉迥，长枝下盖千人阴。气凌风雨力排荡，根盘厚地穷幽深。甬水回波恣润泽，龙山飞翠连萧森。玄蚁移封不敢近，游龙挂影时兴霖。白鹤生子于其上，露下青天扬远音。山翁依之结茆屋，百里亭亭望乔木。手校诗书课子孙，身备人伦化乡曲。万石何惭古朴风，太丘善变浇漓俗。憩阴看山谁与语，投竿取鱼非所欲。有子乘骢清四方，顾此讴吟意恒足。君不闻陶令五柳垂清风，王氏植槐生上公。李翁之栋兼二美，家声世泽何终穷。
桂洲诗代夏公谨给事述
作者：顾璘
朝代：明

夏子情悠悠，遮我赋桂洲。桂洲亦有始，请从先世起。双溪何滔滔，中洲坦如砥。群峰互环带，错落奠屏几。琵琶特奇峭，西回䠞高趾。其阴倚灵象，儒先托仁里。其阳抱龙虎，仙真夙攸止。桂树纷笼葱，盘据固根柢。华叶扬芳馨，林壑被馀美。吾宗聚庐居，瓜瓞既多祀。滋洲昔知名，爰且因夏氏。家运值陵歇，洪涛忽沦汜。皇曾仅一线，伶仃迫它徙。延绵桑梓区，颠倒鸠鹊垒。孤坟没寒莽，吊望增颡泚。皇考役四方，归榇获所委。桐槚渐可材，町疃日荒圮。贾宅空废井，孔壁漫残史。凄凉首邱念，蹉跎岁华靡。顾攀桂树荣，沉忧卒难理。傥云返柴荆，永怀钓溪水。
桐庐江行寄汪佥宪一夔
作者：顾璘
朝代：明

晓发富春渚，暮望桐庐宿。江空寒水净，岸转云峰矗。孤帆缅逶迤，霁景聊寓目。渺渺沙际村，浮烟霭丛木。垂岩杞菊班，覆垄禾黍熟。兹方静无虞，生理见耕牧。高贤涖行台，敷政况清肃。眷尔鸿雁居，幸脱豺虎毒。沉忧正浩荡，且用慰心曲。
桐江夜行
作者：顾璘
朝代：明

画舫悬灯一水遥，炉烟相伴坐良宵。江云掠幔寒仍重，山月垂波静不遥。岂有风猷宣列郡，漫输心膂答清朝。严陵滩上垂钦石，犹见残星动紫霄。
梅开答孟中丞厌客之嘲
作者：顾璘
朝代：明

骢马能过问野梅，柴门何惜向阳开。空劳野客巡檐笑，实少高人载酒来。地僻谁怀元亮宅，月明深负谪仙杯。须知竹下三三径，本为招邀二仲裁。
梦中天子命咏玉觉后记
作者：顾璘
朝代：明

至宝终难璞里藏，琢磨今始见蟾肪。连城共重千金价，陈器还增九庙光。独秉圭璋勤对越，时摇佩璲动琳琅。愿教圣主崇明德，大鼎神龟共久长。
梧竹亭雅集
作者：顾璘
朝代：明

朱明启初节，朝日丽芳圃。清风起蘋末，高林泫零露。嘉梧既繁蔚，修竹亦交互。浩浩清淮流，交交鸟音度。真赏方在兹，岂谓春物暮。达士守闲寂，尘鞅寡所务。高堂良宴会，斗酒集亲故。炰羔间蒸猳，脍鲤灸䴥脯。酬酢展光仪，情亲见童孺。既醉无庸归，染翰极欢趣。兰亭绿□竹，金谷盛文赋。匪矜千秋名，聊以慰良晤。顾惭蒹葭姿，何能倚璚树。
梧竹亭雅集
作者：顾璘
朝代：明
体裁：古风

朱明启初节，朝日丽芳圃。清风起蘋末，高林泫零露。嘉梧既繁蔚，修竹亦交互。浩浩清淮流，交交鸟音度。真赏方在兹，岂谓春物暮。达士守闲寂，尘鞅寡所务。高堂良宴会，斗酒集亲故。炰羔间蒸猳，脍鲤灸麚脯。酬酢展光仪，情亲见童孺。既醉无庸归，染翰极欢趣。兰亭绿□竹，金谷盛文赋。匪矜千秋名，聊以慰良晤。顾惭蒹葭姿，何能倚璚树。
梨花
作者：顾璘
朝代：明

一枝繁雪亚墙东，千树夭桃枉自红。肠断不禁明月夜，缟衣珠佩倚微风。
植竹
作者：顾璘
朝代：明

山人抱冲襟，幽居植修竹。灵籁间风雨，疏阴静炎燠。至性苟相成，浮生澹无欲。聊持一樽酒，长歌片云绿。
楚歌二首 其一 天吴
作者：顾璘
朝代：明
体裁：骚

灵淼淼兮焉穷，下无极兮幽宫。登岷峨兮远望，波龙鳞兮扬风。赤螭兮黄鼍，喷雾雨兮骈罗。望子之驾兮伊迩，交不缔兮奈何。眷予心兮东归，君不顾兮畴依。将以承兮巧笑，揆皇道兮虑非。荪壁兮兰堂，结桂枝兮芬芳。羌离合兮有期，聊容与兮徜徉。
楚歌二首 其二 洞庭君
作者：顾璘
朝代：明
体裁：骚

坎坎兮击鼓，望君山兮屡舞。陈烦辞兮仰空，渺夫君兮何所。波四漫兮汤汤，会百川兮同量。津无梁兮不可以涉，测地弥广兮度天愈长。驾兰桡兮扬桂旗，飘风起兮又汩之。浮余瓠兮水际，理余佩兮川湄。众纷纭兮磔肥牛，顾玄醴兮增余羞。陟虚坛兮伫立，徒终岁兮离忧。
次华泉早春凤凰台
作者：顾璘
朝代：明

古台谁见古人游，台下秦淮今自流。凤鸟不来空故国，梧桐千载倚荒丘。云间雪霁芙蓉殿，江上春生杜若洲。圣代登临多乐事，侧身天地更何愁。
次南坦同白岩公登苍岩联句
作者：顾璘
朝代：明

苍岩高出太行颠，下瞰南州数点烟。海外忽来玄鹤驾，人间重见白云篇。行藏玉雪谁相染，咳唾珠玑并可传。不向山林瞻气象，岂知台省有神仙。
次孟侍御酬何舍人仲默见寄之作
作者：顾璘
朝代：明

京洛何平叔，传诗动我哀。同时座上侣，共向岭南来。暮笛梅花落，秋醅竹叶开。相期不相见，怅望碧梧台。
次赵克用游灵谷三首
作者：顾璘
朝代：明

禅宫寄在万松深，绀殿阴阴入紫岑。古碣长留开士影，颓廊堪惜画师心。嗟余卧病虚春色，爱尔清斋听梵音。石室乘凉十年事，诗成幽兴转难禁。入山飞翠满衣襟，一径松萝曲坞深。龙寝云高横王气，鹤林风定净禅心。开堂为有真僧出，避地应无俗累侵。响石灵泉多胜迹，与君扶杖细相寻。紫厓苍巘隐云房，春尽唯闻药草香。风磴喷泉晴欲雨，石林含露午生凉。醉怜半落花辞树，坐叹西飞日转廊。回首碧城灯火乱，淡烟疏柳路微茫。
次赵克用游灵谷三首·其一
作者：顾璘
朝代：明

禅宫寄在万松深，绀殿阴阴入紫岑。古碣长留开士影，颓廊堪惜画师心。嗟余卧病虚春色，爱尔清斋听梵音。石室乘凉十年事，诗成幽兴转难禁。
次赵克用游灵谷三首·其三
作者：顾璘
朝代：明

紫厓苍巘隐云房，春尽唯闻药草香。风磴喷泉晴欲雨，石林含露午生凉。醉怜半落花辞树，坐叹西飞日转廊。回首碧城灯火乱，淡烟疏柳路微茫。
次赵克用游灵谷三首·其二
作者：顾璘
朝代：明

入山飞翠满衣襟，一径松萝曲坞深。龙寝云高横王气，鹤林风定净禅心。开堂为有真僧出，避地应无俗累侵。响石灵泉多胜迹，与君扶杖细相寻。
次韵呈陈兵侍高吾杨太仆闻山二年丈兼自述三首
作者：顾璘
朝代：明

东山归卧久，何日理安车。待月桥临沼，吟风竹满墟。道高公望属，心远俗尘袪。白首枢衡地，经纶力有馀。暂辟留侯谷，聊巾陶令车。清风高省阁，礼俗变乡墟。庭晓鹤常报，座寒蝇自袪。峥嵘康济略，仍在笑谈馀。偶回驱犊手，来上画熊车。问俗仍周史，扬旌漫楚墟。凤麟忻并睹，豺虎叹何袪。直道三王化，空怀百代馀。
次韵呈陈兵侍高吾杨太仆闻山二年丈兼自述三首·其一
作者：顾璘
朝代：明

东山归卧久，何日理安车。待月桥临沼，吟风竹满墟。道高公望属，心远俗尘袪。白首枢衡地，经纶力有馀。
次韵呈陈兵侍高吾杨太仆闻山二年丈兼自述三首·其三
作者：顾璘
朝代：明

偶回驱犊手，来上画熊车。问俗仍周史，扬旌漫楚墟。凤麟忻并睹，豺虎叹何袪。直道三王化，空怀百代馀。
次韵呈陈兵侍高吾杨太仆闻山二年丈兼自述三首·其二
作者：顾璘
朝代：明

暂辟留侯谷，聊巾陶令车。清风高省阁，礼俗变乡墟。庭晓鹤常报，座寒蝇自袪。峥嵘康济略，仍在笑谈馀。
次韵寄答九峰徵君
作者：顾璘
朝代：明

道许心交密，诗传醉墨温。乡闾称丈行，艺苑服专门。花月台端瑟，江云树下尊。何时分一座，谑浪睨乾坤。
次韵答闻山
作者：顾璘
朝代：明

远至逢今雨，相逢叹曙星。云披瞻北斗，龙卧近南溟。醒酒无奇石，谈玄只旧亭。雷陈居接近，笑傲共岩扃。实少匡时策，虚传拙政声。中台惭宠命，倒囷负鳏茕。访旧春生座，论诗雨满城。最忻高士侧，下榻领深荣。
次韵答闻山·其一
作者：顾璘
朝代：明

远至逢今雨，相逢叹曙星。云披瞻北斗，龙卧近南溟。醒酒无奇石，谈玄只旧亭。雷陈居接近，笑傲共岩扃。
次韵答闻山·其二
作者：顾璘
朝代：明

实少匡时策，虚传拙政声。中台惭宠命，倒囷负鳏茕。访旧春生座，论诗雨满城。最忻高士侧，下榻领深荣。
正旦
作者：顾璘
朝代：明

乾坤仍献岁，车骑正归休。礼乐今王作，门庭旧客留。老馀耽酒癖，贫有卖书谋。所愿皇舆正，吾生岂浪愁。
正旦偶兴
作者：顾璘
朝代：明

斗柄东回耀碧天，山林欣度汉文年。乡风一醉屠苏酒，王政三垂琬琰编。日抱海霞通曙早，花融城雪占春偏。已闻云物书祥兆，野老从今且晏眠。
正旦雪
作者：顾璘
朝代：明

除夜残寒结海云，新年瑞雪晓氤氲。梅花映阁参差见，竹叶临窗浙沥闻。色点朝衣随拜舞，春生农扈启耕耘。遥思圣主西征地，椒酒传宣遍六军。
正月乡饮赋一首
作者：顾璘
朝代：明

国典崇先训，礼饮及元辰。鼓钟閟宫间，乐兹黄发宾。牺尊湛醇醴，肴核旅百陈。鹿鸣侑行爵，献拜敷皇仁。缅彼虞周代，养老叙彝伦。执匕躬馈酱，天子屈其尊。四海渐美俗，负戴不及亲。蹇予负明谴，具位牧斯民。顾惭唯风德，何能冀兴仁。爰申孝弟义，庶以诏邦人。
武冈道中雨二首
作者：顾璘
朝代：明

界石记州名，旗亭报客程。山行频陟降，春雨易阴晴。树引荒涂直，花撩客眼明。蛮方行欲捲，翻忆武昌城。风狂花片轻，春事恼閒情。急雨潜鱼起，新雷乳鸭惊。浮生悲代谢，大造剧生成。笑断杯中物，来干身后名。
武冈道中雨二首·其一
作者：顾璘
朝代：明

界石记州名，旗亭报客程。山行频陟降，春雨易阴晴。树引荒涂直，花撩客眼明。蛮方行欲捲，翻忆武昌城。
武冈道中雨二首·其二
作者：顾璘
朝代：明

风狂花片轻，春事恼閒情。急雨潜鱼起，新雷乳鸭惊。浮生悲代谢，大造剧生成。笑断杯中物，来干身后名。
武溪滩
作者：顾璘
朝代：明

乱石当流奋虎牙，扁舟飞出浪前花。瞿塘象马何如此，猿声休自怨三巴。
武皇南巡旧京歌
作者：顾璘
朝代：明

紫盖黄旗拥六军，金陵王气日氤氲。龙君涉海移三岛，凤女排空结五云。北固江涛控海门，南都山势叠昆崙。金宫暂启双龙见，玉帐遥临万马屯。狂鲸吹雾暗江潭，圣主仁恩似海涵。聊唱大风过泗上，即飞霖雨洗淮南。绿水朱楼佳丽城，君王行处彩云生。烟花一望三千里，遥送春风入镐京。赵国新裁短后服，汉王遥嗔侧注冠。且挥神剑清方岳，莫著褒衣聚将坛。千年宝历自南开，八叶神孙暂北来。日月更临龙虎阜，云霞重抱凤凰台。朝闪龙旂入建康，暮收飞檄定吴疆。会稽勒石羞秦帝，沧海歌云笑穆王。青龙山北接飞猱，白鹭洲东射海鳌。不为芳春浪行幸，寝园聊待荐含桃。金陵千古帝王州，高庙衣冠月出游。传语三边貔虎士，莫须喧近凤凰楼。旧都何让古新丰，父老称觞拜舞同。金马词臣休候直，独宣京兆问民风。射虎南山黑雾摧，斩鲸东海白波回。吾皇一出清天下，岂为扬州花月来。白发梨园老乐师，锦胸花帽对弹丝。行宫只奏中和调，解厌南朝《玉树》词。石壁斜临玄武湖，中开天府贮民图。文鱼在藻承皇泽，来傍龙舟夜吐珠。幕府山根江接天，昭明楼下月横烟。六韬自可销长夏，不荡兰舟唱采莲。朱雀桥连翠柳衢，银鞍丝鞚锦模糊。君王行乐千人出，遥认飞龙天马驹。六代繁华何足誇，而今四海共为家。暂看吴苑环城水，终忆燕台夹路花。燕京地图天下吭，乾枢高运整群方。南巡净扫风烟色，北上长悬日月光。
武皇南巡旧京歌·其一
作者：顾璘
朝代：明

紫盖黄旗拥六军，金陵王气日氤氲。龙君涉海移三岛，凤女排空结五云。
武皇南巡旧京歌·其七
作者：顾璘
朝代：明

朝闪龙旂入建康，暮收飞檄定吴疆。会稽勒石羞秦帝，沧海歌云笑穆王。
武皇南巡旧京歌·其三
作者：顾璘
朝代：明

狂鲸吹雾暗江潭，圣主仁恩似海涵。聊唱大风过泗上，即飞霖雨洗淮南。
武皇南巡旧京歌·其九
作者：顾璘
朝代：明

金陵千古帝王州，高庙衣冠月出游。传语三边貔虎士，莫须喧近凤凰楼。
武皇南巡旧京歌·其二
作者：顾璘
朝代：明

北固江涛控海门，南都山势叠昆崙。金宫暂启双龙见，玉帐遥临万马屯。
武皇南巡旧京歌·其五
作者：顾璘
朝代：明

赵国新裁短后服，汉王遥嗔侧注冠。且挥神剑清方岳，莫著褒衣聚将坛。
武皇南巡旧京歌·其八
作者：顾璘
朝代：明

青龙山北接飞猱，白鹭洲东射海鳌。不为芳春浪行幸，寝园聊待荐含桃。
武皇南巡旧京歌·其六
作者：顾璘
朝代：明

千年宝历自南开，八叶神孙暂北来。日月更临龙虎阜，云霞重抱凤凰台。
武皇南巡旧京歌·其十
作者：顾璘
朝代：明

旧都何让古新丰，父老称觞拜舞同。金马词臣休候直，独宣京兆问民风。
武皇南巡旧京歌·其十一
作者：顾璘
朝代：明

射虎南山黑雾摧，斩鲸东海白波回。吾皇一出清天下，岂为扬州花月来。
武皇南巡旧京歌·其十七
作者：顾璘
朝代：明

燕京地图天下吭，乾枢高运整群方。南巡净扫风烟色，北上长悬日月光。
武皇南巡旧京歌·其十三
作者：顾璘
朝代：明

石壁斜临玄武湖，中开天府贮民图。文鱼在藻承皇泽，来傍龙舟夜吐珠。
武皇南巡旧京歌·其十二
作者：顾璘
朝代：明

白发梨园老乐师，锦胸花帽对弹丝。行宫只奏中和调，解厌南朝《玉树》词。
武皇南巡旧京歌·其十五
作者：顾璘
朝代：明

朱雀桥连翠柳衢，银鞍丝鞚锦模糊。君王行乐千人出，遥认飞龙天马驹。
武皇南巡旧京歌·其十六
作者：顾璘
朝代：明

六代繁华何足誇，而今四海共为家。暂看吴苑环城水，终忆燕台夹路花。
武皇南巡旧京歌·其十四
作者：顾璘
朝代：明

幕府山根江接天，昭明楼下月横烟。六韬自可销长夏，不荡兰舟唱采莲。
武皇南巡旧京歌·其四
作者：顾璘
朝代：明

绿水朱楼佳丽城，君王行处彩云生。烟花一望三千里，遥送春风入镐京。
残腊书怀复殷文济
作者：顾璘
朝代：明

江上故园松菊荒，归来高卧旧茅堂。颇怜脩竹新移雨，遂有疏梅迥破霜。原宪岂知贫是病，陶潜元倚醉为狂。肯携棋局时相访，未乏清风助晚凉。
水仙
作者：顾璘
朝代：明

翠罗裙带玉搔头，渺渺湘波素月流。莫遣紫箫吹断续，碧天寒露不胜愁。
水龙吟·见水田乐之
作者：顾璘
朝代：明

潺潺碧涧归田，山人自识山家趣。开春阳动，土膏融暖，便脩农务。黄犊翻泥，青秧刺水，爱逢时雨。但完官两税，供家八口，万事何、思何虑。细数古来豪杰。犁锄边、尽多乐处。伊尹深耕，孔明薄种，甚生出处。江左夷吾，终南捷径，岂堪俦侣。判穷达由天，卷舒在我，證却此、生公据。
永兴寺结夏
作者：顾璘
朝代：明

濯发莲花水，清风满面吹。松高迎日早，僧老下床迟。施食鸟频至，翻经鹤静窥。物情浑不远，幽兴自相宜。
永宁寺春游和殷文济二首
作者：顾璘
朝代：明

胜侣皆灵运，名僧有道林。行歌穿竹径，醉舞占花阴。寺好偏宜古，山幽不厌深。春城无限酒，爱向野间斟。有怀思痛饮，无病爱春游。地主全双美，禅心破百忧。鸟啼连树响，花落照溪流。莫怪城闉隔，山中醉可留。
永宁寺春游和殷文济二首·其一
作者：顾璘
朝代：明

胜侣皆灵运，名僧有道林。行歌穿竹径，醉舞占花阴。寺好偏宜古，山幽不厌深。春城无限酒，爱向野间斟。
永宁寺春游和殷文济二首·其二
作者：顾璘
朝代：明

有怀思痛饮，无病爱春游。地主全双美，禅心破百忧。鸟啼连树响，花落照溪流。莫怪城闉隔，山中醉可留。
汉川道中六言二首次郭雨山中丞屏间韵
作者：顾璘
朝代：明

空林残照啼鸦，远水寒烟飞鹜。春风何日归来，吹煖野田茅屋。绿橘霜寒已熟，黄花岁晚初香。可惜山人野兴，不逢故里秋光。
汉川道中六言二首次郭雨山中丞屏间韵·其一
作者：顾璘
朝代：明

空林残照啼鸦，远水寒烟飞鹜。春风何日归来，吹煖野田茅屋。
汉川道中六言二首次郭雨山中丞屏间韵·其二
作者：顾璘
朝代：明

绿橘霜寒已熟，黄花岁晚初香。可惜山人野兴，不逢故里秋光。
汉江独汎
作者：顾璘
朝代：明

水云蒸日楚天浮，满眼江湖伴客愁。三国雄豪何处问，捲帘犹自见荆州。郑生风骨岂超尘，水府能逢解佩人。青鸟去来烟漠漠，渚兰汀芷自含颦。三日楼船听棹歌，江湖归兴满渔蓑。功无铜柱长为客，浪笑壶头马伏波。郢城遥向武昌还，千里风帆三日间。直到汉阳聊舣棹，推篷先措八分山。
汉江独汎·其一
作者：顾璘
朝代：明

水云蒸日楚天浮，满眼江湖伴客愁。三国雄豪何处问，捲帘犹自见荆州。
汉江独汎·其三
作者：顾璘
朝代：明

三日楼船听棹歌，江湖归兴满渔蓑。功无铜柱长为客，浪笑壶头马伏波。
汉江独汎·其二
作者：顾璘
朝代：明

郑生风骨岂超尘，水府能逢解佩人。青鸟去来烟漠漠，渚兰汀芷自含颦。
汉江独汎·其四
作者：顾璘
朝代：明

郢城遥向武昌还，千里风帆三日间。直到汉阳聊舣棹，推篷先措八分山。
汉沔诸湖二首
作者：顾璘
朝代：明

神禹导江流，东归入沧海。三澨阻大别，旷壤实潴汇。鬻熊开荆疆，纵猎固斯在。坤舆获所安，流峙各无改。云胡后代人，邑聚擅高垲。曲防破先制，鱼鳖遭俎醢。履亩料租庸，妄言广财贿。籍定牢弗刊，始重黔首痗。水至循故区，往往归岁罪。岂知小智私，祗以增冻馁。何当铲纵横，一洗谢真宰。大哉云梦泽，浩荡吞荆襄。分为百湖陂，委折各有防。水阔混云日，鱼多聚鹙鸧。天寒见洲渚，网罟映地张。扁舟垂纶叟，楚歌乐洋洋。昔闻汉阴老，无乃斯人行。西伯苟不遇，六韬沉渭阳。
汉沔诸湖二首·其一
作者：顾璘
朝代：明

神禹导江流，东归入沧海。三澨阻大别，旷壤实潴汇。鬻熊开荆疆，纵猎固斯在。坤舆获所安，流峙各无改。云胡后代人，邑聚擅高垲。曲防破先制，鱼鳖遭俎醢。履亩料租庸，妄言广财贿。籍定牢弗刊，始重黔首痗。水至循故区，往往归岁罪。岂知小智私，祗以增冻馁。何当铲纵横，一洗谢真宰。
汉沔诸湖二首·其二
作者：顾璘
朝代：明

大哉云梦泽，浩荡吞荆襄。分为百湖陂，委折各有防。水阔混云日，鱼多聚鹙鸧。天寒见洲渚，网罟映地张。扁舟垂纶叟，楚歌乐洋洋。昔闻汉阴老，无乃斯人行。西伯苟不遇，六韬沉渭阳。
江上感秋呈望之
作者：顾璘
朝代：明

昨日梧叶落，今日蘋花开。秋光向人不相贷，客子感物令心哀。三湘水阔高云凝，群峰雨馀游气澄。岂无清欢待尔至，转恐欲别愁难胜。我留绝域更谁依，君望家山只欲归。若到襄阳骑马处，闺人应理旧斑衣。
江上石峰
作者：顾璘
朝代：明

江上青峦映碧空，垂岩花叶飐春风。楼船荡桨开帘去，忘却行人是客中。
江上迎望之逆风舟不得进
作者：顾璘
朝代：明

两年望君君不来，渴心捲水生黄埃。昨闻津吏报君至，秉烛传更夜无寐。晓雨移樽江上迎，南风吹船船倒行。五里停篙十里泊，侧听鼓角前湾声。君乘画舫荡双楫，涧壑下泻滩流平。眼中迟速亦复尔，何况出处关人生。万事未须问，会面安可轻。与君月出共舟去，山水湘南无限情。
江上送马锦衣按事回
作者：顾璘
朝代：明

贞士不可见，凄凉饮冰言。徒惭金吾使，万里驰輶轩。马君伏波之子孙，西观桐柱迹犹存。江上相逢多意气，高歌一曲下湘沅。雅歌皇华诗，送行倾玉卮。薰风吹船下湘渚，回首谁怜斑竹枝。君来安坐人莫窥，判如南山何可移。汉庭贤士虽无数，四海偏誇张释之。
江上送马锦衣按事回·其一
作者：顾璘
朝代：明

贞士不可见，凄凉饮冰言。徒惭金吾使，万里驰輶轩。马君伏波之子孙，西观桐柱迹犹存。江上相逢多意气，高歌一曲下湘沅。
江上送马锦衣按事回·其二
作者：顾璘
朝代：明

雅歌皇华诗，送行倾玉卮。薰风吹船下湘渚，回首谁怜斑竹枝。君来安坐人莫窥，判如南山何可移。汉庭贤士虽无数，四海偏誇张释之。
江西乱后侍御朱守忠检勘公牍还会余会稽感事羡才敬赠短律
作者：顾璘
朝代：明

柱史西行早却回，观风几夜宿霜台。江山满目生春草，城阙伤心变劫灰。谏疏直论天下计，班行真见古人来。共知吴濞千黄钺，秖恐无辜润草莱。
江雨
作者：顾璘
朝代：明

江流愁太溢，更遣雨添波。气逐阴阳变，天公奈尔何。
池上有怀张水部
作者：顾璘
朝代：明

江涛渺渺暮云阴，南去轻帆怅客心。雀舫暂停开省阁，骊珠频出动词林。芝兰并秀参差见，黄鸟相求上下吟。永日临池空洗耳，迢遥难近子牙琴。
污尊
作者：顾璘
朝代：明

元公古天民，污尊表其德。堂堂刺史身，甘隐漫郎宅。
汪中丞乃子子睿秀才持西湖图索赋长句
作者：顾璘
朝代：明

同人昔汎西湖水，锦缆牵船镜光里。云雾难穷夹岸山，楼台乱拥前朝寺。吹箫夜登保叔楼，青林明月影倒浮。远窥天竺西方景，近指蓬莱东海游。当庭挥翰疾如雨，簿书不得妨歌舞。风流苏白疑可招，意气雷陈暗相许。鸾鹄分飞西复东，尊酒放歌难再同。汪生提画忽示我，伫立感叹怀高风。看生豪气吞四方，转眼便登冰玉堂。承家节操岂相忝，东人歌颂长洋洋。穷岩旧诗如可识，为掬湖波洗苔壁。
汴中逢殷文仪将赴蒲州省乃兄刺史二首
作者：顾璘
朝代：明

异域逢君感乱离，春残何处见花枝。江南纵有池台在，不似当年对酒时。河滨垂柳系行舟，坐对青春未解忧。池草萋萋千里梦，逢人先自问蒲州。
汴中逢殷文仪将赴蒲州省乃兄刺史二首·其一
作者：顾璘
朝代：明

异域逢君感乱离，春残何处见花枝。江南纵有池台在，不似当年对酒时。
汴中逢殷文仪将赴蒲州省乃兄刺史二首·其二
作者：顾璘
朝代：明

河滨垂柳系行舟，坐对青春未解忧。池草萋萋千里梦，逢人先自问蒲州。
沈懋学游金陵归杭
作者：顾璘
朝代：明

王会车书一统尊，神京南北控乾坤。长江险作雷霆斗，钟阜高为龙虎蹲。吴越千山断续青，西湖那似大江澄。东来历历看形胜，独见彤云护紫庭。茱萸锦带系吴钩，半醉来登太白楼。唤取美人歌白苧，任教明月下西洲。君到金陵秋气新，紫萸黄菊照江漘。崔嵬一片龙山石，又见荆南落帽宾。青山一洗烟华色，徐庾空流怨曲长。才子来观商邑盛，却歌殷武颂汤王。词锋撇捩鲍参军，画法侵淩郑广文。长傍牛车歌白石，空传鹓侣满青云。
沈懋学游金陵归杭·其一
作者：顾璘
朝代：明

王会车书一统尊，神京南北控乾坤。长江险作雷霆斗，钟阜高为龙虎蹲。
沈懋学游金陵归杭·其三
作者：顾璘
朝代：明

茱萸锦带系吴钩，半醉来登太白楼。唤取美人歌白苧，任教明月下西洲。
沈懋学游金陵归杭·其二
作者：顾璘
朝代：明

吴越千山断续青，西湖那似大江澄。东来历历看形胜，独见彤云护紫庭。
沈懋学游金陵归杭·其五
作者：顾璘
朝代：明

青山一洗烟华色，徐庾空流怨曲长。才子来观商邑盛，却歌殷武颂汤王。
沈懋学游金陵归杭·其六
作者：顾璘
朝代：明

词锋撇捩鲍参军，画法侵淩郑广文。长傍牛车歌白石，空传鹓侣满青云。
沈懋学游金陵归杭·其四
作者：顾璘
朝代：明

君到金陵秋气新，紫萸黄菊照江漘。崔嵬一片龙山石，又见荆南落帽宾。
沈生来天台示予董子繁露
作者：顾璘
朝代：明

沈君布衣人，藏书满千卷。开口谈黄虞，何心耻贫贱。我生与世多乖张，交谊向君偏缱绻。九月山城桂花白，尘飞郡斋无过客。蹇驴箬帽云中来，忽若炎天堕松雪。解囊乍读繁露书，举觞新荐望潮鱼。生逢奇事即快意，何必歌舞为欢娱。我亦未得乐，君亦不肯留。仰视天台路，坐负桃源游。会须共钓石湖去，莫遣岁月共悠悠。
沈金吾东麓
作者：顾璘
朝代：明

钟陵之山天下无，东麓佳丽倾南都。五云宫阙抱龙虎，万井烟花张画图。金吾将军连梓里，甲第高起临方壶。锦觞醉月调鹦鹉，玉砚吟春教凤雏。日领皇恩承雨露，时馀飞梦绕江湖。
沔阳湖滨
作者：顾璘
朝代：明

苍菼暗湖云，长杨夹径分。风晴宜蝶性，水断失鸥群。举目堪垂钓，劳生漫学文。钟山旧猿鹤，应笑老徵君。
沙阳晓渡
作者：顾璘
朝代：明

水阔残星小，汀寒宿雾沈。马声喧橹乱，灯影照江深。汉沔非吾土，风霜滞客心。驱驰何敢惮，筋力尔须任。
沛上怀古
作者：顾璘
朝代：明

汉祖还乡歌大风，高台提剑气成虹。关西父老三章约，垓下河山百战功。祇见枌榆生故社，屡闻鸡犬变新丰。经过又是高阳侣，醉折桃花荐酒红。
泊弋阳溪
作者：顾璘
朝代：明

孤帆逗何处，残月弋阳溪。晚水澹相照，寒鸦惊自啼。远游惭薄养，多病忆幽栖。岂是怀荣禄，来过楚水西。
洗竹
作者：顾璘
朝代：明

林竹有佳色，蔽翳空山阿。一为伐榛莽，遂露青瑶柯。幽怀寡相契，落目聊行歌。
浏阳山中
作者：顾璘
朝代：明

老来重作宦游身，车马空岩起路尘。日出寒云犹恋岫，地偏幽鸟不疑人。行藏已被青山笑，税敛空悲白屋贫。安得简书无一事，壤歌相伴葛天民。
浚柳山泉
作者：顾璘
朝代：明
体裁：古风

清湘有寒泉，乃在柳山头。灵窍本神凿，化原乘气浮。昨日泉水涸，今晨泉水流。借问通塞故，云属无人谋。所以大易旨，蒙者贵敏求。愿言鉴兹泉，夙夜勤厥修。
浯溪
作者：顾璘
朝代：明

系舟浯溪下，策杖登崇台。嵚崟石壁古，手拨苍云开。娲皇彩烟灭，遗此青瑶瑰。元公性奇崛，首发雕锼灾。灵光落台斗，照耀衡湘隈。白日映寒野，旷望江流回。山僧指陈迹，故宅久已灰。污尊依然好，饮者安在哉。感叹惜形役，长歌下崔嵬。
海棠花
作者：顾璘
朝代：明

嘉州名花香触人，调朱弄粉淡含春。沉香亭上微醺处，可怪君王不忍嗔。
淳于髡墓
作者：顾璘
朝代：明

笼鹄诚谲诞，斗酒亦颠狂。谈言虽微中，滑稽令人伤。不如鬼谷子，默默能深藏。
清公山房
作者：顾璘
朝代：明

斜日高台霁景鲜，共超尘界望诸天。虚檐直架长松外，古塔平临落雁前。野烧山河千劫地，秋风禾黍万家田。岩僧阅世头今白，端坐蒲团说往年。
清旷亭酌酒同许隐君赠别臧子明进士春试
作者：顾璘
朝代：明

卧病空山孤草亭，玉人高驾扣岩扃。开樽胜地临千嶂，挥麈清风倒六经。三月杏园看走马，几年书阁照囊萤。丈夫事业须强健，羡尔登朝两鬓青。
清明病中作
作者：顾璘
朝代：明

万里清明节，三年放逐臣。已无花共照，况有药相亲。岭徼饶蒸雾，江湖一病身。圣朝容腐朽，归去老垂纶。
清风
作者：顾璘
朝代：明

幽居屏群虑，散发坐虚宇。清风卷帷入，偶尔成宾主。歌谐众籁鸣，醉散长襟舞。列仙眇何之，神游越千古。
渡江云·寄徐君叙
作者：顾璘
朝代：明

葛巾新折角，道衣儒履，谁识旧王孙。帝城高隐处，寂静槐庭，碧柳暗朱门。鸿儒上客，长不断、载酒论文。尽永日、调琴对局，生怕鼓钟喧。堪惭。一身潦倒，两世攀援，但柴车每造。桂亭深、醉来自散，坐久忘言。春风一别江门路，剧相思、最是黄昏。更无奈、楚山暮雨啼猿。
渡襄江怀孟浩然
作者：顾璘
朝代：明

孟公本远俗，垂钓汉江水。雅志岂在鱼，玩弄云烟美。沉浸颜谢场，唐风美新制。右丞虚荐言，工部实知己。飘飘鹿门游，何心慕金紫。
游三竺后暮泛西湖归城呈汪按察
作者：顾璘
朝代：明

风度疏钟出万山，天成楼阁挂岩间。松林落日晖晖白，石涧幽花细细斑。脩竹禅房堪载酒，乱峰云树暂怡颜。兰舟荡漾西湖水，怅望严城暮始还。
游丘常侍山园二首
作者：顾璘
朝代：明

山蟠大野翠堪怜，树老深岩忘岁年。画阁地清临水见，紫泉声远隔花传。前林别墅通三径，暇日禅床借半毡。叨际圣明空懒散，狂歌时复和薰弦。采芝深谷赋归休，幸有邻庄水竹幽。画障日开山九叠，素封秋倚橘千头。长悬片月延僧住，满放闲云伴客游。桐叶已齐春去久，翻阶红药为谁留。
游丘常侍山园二首·其一
作者：顾璘
朝代：明

山蟠大野翠堪怜，树老深岩忘岁年。画阁地清临水见，紫泉声远隔花传。前林别墅通三径，暇日禅床借半毡。叨际圣明空懒散，狂歌时复和薰弦。
游丘常侍山园二首·其二
作者：顾璘
朝代：明

采芝深谷赋归休，幸有邻庄水竹幽。画障日开山九叠，素封秋倚橘千头。长悬片月延僧住，满放闲云伴客游。桐叶已齐春去久，翻阶红药为谁留。
游云峰寺
作者：顾璘
朝代：明

层峰行尽入岩扉，石上烟霞点客衣。云净海天诸岛出，雨晴山郭乱花飞。清歌送酒惊春鸟，缓步寻芳带晚晖。闻道真僧长闭户，欲来谈法共忘机。
游光禄史巽仲宅溪山不值光禄
作者：顾璘
朝代：明

咫尺千峰聚，周回一水通。壶悬蓬阆界，槎犯斗牛宫。野竹排云碧，溪花傍雪红。无劳见安道，幽兴自难穷。
游张公洞
作者：顾璘
朝代：明

风雷开洞府，传自赤乌年。峭壁斜倾地，盘云半覆天。林抽千挺笋，池绽九华莲。螺壳回旋入，蜂房芥蒂悬。虚窗通白日，奥室聚苍烟。石髓滋璚蕊，丹炉闭雪铅。吴山唯此胜，张老是何仙。轻举应霞外，冥搜破物先。缅余问桃水，遂尔涉芝田。憩涧心方寂，寻真兴已偏。步凌青嶂出，杯倩紫云传。落景幽襟积，飘蓬去路牵。永怀餐大药，从此谢尘缘。
游故相守溪公园亭
作者：顾璘
朝代：明

丞相园亭旧数来，平泉花木后重栽。武陵桃花逶迤转，太华莲峰绰约开。月出众宾俱酩酊，云移高阁更徘徊。门墙惠泽思无尽，踏遍三槐树下苔。
游澹岩
作者：顾璘
朝代：明

楚南多名洞，澹岩绝幽奇。崇山豁中空，石壁支云欹。匪伊神灵凿，讵备房栊施。夹径周窈窕，盘折乃尽窥。天窗白日皎，百用宛相宜。初闻避世士，倾家乐兹移。世往祗虚宇，好事纷游嬉。森罗尽深刻，漫读知为谁。唯输振代豪，屹尔高名垂。以兹叹物理，不朽由人为。微生亦蛙黾，难与千古期。
游花岩
作者：顾璘
朝代：明

风林下马叩龙宫，雪磴扶筇踏虎踪。把酒峰头看海月，开门庭际俯云松。钟声夜傍诸天动，岩翠寒交万木浓。苦说移家身已老，暂来犹自未从容。
游花岩洞
作者：顾璘
朝代：明

踏云寻古洞，风袂晚飕飕。花引三天路，山藏四月秋。金鳌扶殿阁，玉马戏王侯。曲涧东流水，滔滔入御沟。
游虎邱二首
作者：顾璘
朝代：明

画舫疏帘雨，溪门落木秋。黄花仍对酒，白发两登楼。古井泉香发，荒池剑气浮。驱驰吾已懒，谁共老兹邱。故园初入望，嘉客且同盟。倚槛观秋稼，吟诗对晚晴。浦寒鸿雁起，天暝水云横。急管休催发，悲歌正有情。
游虎邱二首·其一
作者：顾璘
朝代：明

画舫疏帘雨，溪门落木秋。黄花仍对酒，白发两登楼。古井泉香发，荒池剑气浮。驱驰吾已懒，谁共老兹邱。
游虎邱二首·其二
作者：顾璘
朝代：明

故园初入望，嘉客且同盟。倚槛观秋稼，吟诗对晚晴。浦寒鸿雁起，天暝水云横。急管休催发，悲歌正有情。
游覆釜山诸诗八首乃无量主人成果地也 其一 灵家山
作者：顾璘
朝代：明

灌木攒云猿啸悲，崩崖截涧马来迟。庞眉老衲忘人世，只取朝山记岁时。
游覆釜山诸诗八首乃无量主人成果地也 其七 扫阶竹
作者：顾璘
朝代：明

高岩短竹馀一尺，纤叶袅袅青鸾毛。空山无人月华冷，西风满地秋萧骚。
游覆釜山诸诗八首乃无量主人成果地也 其三 七十二峰
作者：顾璘
朝代：明

七十二峰高下悬，天梯云栈互勾连。芒鞋竹杖空林里，一路行吟破暝烟。
游覆釜山诸诗八首乃无量主人成果地也 其二 苦鍊庵
作者：顾璘
朝代：明

竹里流泉殷地喧，古堂犹是给孤园。山厨笕水深龙穴，石岭寻蹊听鸟言。
游覆釜山诸诗八首乃无量主人成果地也 其五 小峰
作者：顾璘
朝代：明

天低石角云长拥，风掠岩腰树半摧。秋气忽寒高隼避，午阴将合老龙回。
游覆釜山诸诗八首乃无量主人成果地也 其八 神灯
作者：顾璘
朝代：明

云间疏焰冷光凝，千古空门不尽灯。一宿林中惊乍见，却留残语付山僧。
游覆釜山诸诗八首乃无量主人成果地也 其六 定心桥
作者：顾璘
朝代：明

石壁上接浮云齐，下临不测之回溪。道人来往浑閒事，时有惊猿落树啼。
游覆釜山诸诗八首乃无量主人成果地也 其四 大峰
作者：顾璘
朝代：明

城中遥望碧氤氲，拟是瑶空一片云。来上峰头看气象，分明平对玉宸君。
游覆釜山诸诗八首乃无量主人成果地也·灵家山
作者：顾璘
朝代：明

灌木攒云猿啸悲，崩崖截涧马来迟。庞眉老衲忘人世，只取朝山记岁时。竹里流泉殷地喧，古堂犹是给孤园。山厨笕水深龙穴，石岭寻蹊听鸟言。七十二峰高下悬，天梯云栈互勾连。芒鞋竹杖空林里，一路行吟破暝烟。城中遥望碧氤氲，拟是瑶空一片云。来上峰头看气象，分明平对玉宸君。天低石角云长拥，风掠岩腰树半摧。秋气忽寒高隼避，午阴将合老龙回。石壁上接浮云齐，下临不测之回溪。道人来往浑閒事，时有惊猿落树啼。高岩短竹馀一尺，纤叶袅袅青鸾毛。空山无人月华冷，西风满地秋萧骚。云间疏焰冷光凝，千古空门不尽灯。一宿林中惊乍见，却留残语付山僧。
游通真岩与数子商作思柳亭
作者：顾璘
朝代：明

荡舟缘西溪，风物始虚爽。忽得通真岩，众喜得奇赏。石壁倒千仞，洪涛漱中广。通天贯灵窍，云气恣来往。玉髓堕阴滴，莲花抱烟长。居然神仙窟，所愧系尘鞅。缅怀柳愚溪，千载寄幽想。其人虽已没，精华尚星朗。愿言作新亭，延此烟月党。今古两悠悠，江波日东响。
游道院一首倚前韵
作者：顾璘
朝代：明

青春客京国，王事靡见程。佳辰结俦侣，览彼夫容城。高兴如游丝，缥缈云中萦。花屿列棋局，松林听经声。偶然谢尘鞅，亦慰烟霞情。俯瞰碧草出，仰视白日行。乘时不娱乐，偃蹇虚吾生。
游阳明山
作者：顾璘
朝代：明

涧道横遮松柏林，紫泥遥护洞天深。香炉绝顶应须到，石伞遗铭尚可寻。禹穴久疑神圣迹，秦碑堪痛霸王心。往来身外无穷事，不及当歌酒满斟。
游静慈寺因访孙山人一元
作者：顾璘
朝代：明

晨游招提境，爱此幽胜偏。南山峙其后，西湖漾其前。华标凌波起，邃阁承崖悬。修竹挺寒翠，长松濯秋鲜。岂惟会禅悦，亦以招灵仙。吾生厌尘网，久怀奉真诠。刀圭脱相授，情爱亦易捐。攀援洪厓侣，翱翔凌紫烟。
游龙岩
作者：顾璘
朝代：明

龙飞何日起苍岑，洞壑蜿蜒窟宅深。玉乳垂花春不尽，石田承雨昼长阴。盘云座古留仙迹，流水声寒净客心。拟约东风重载酒，碧桃迷路恐难寻。
湖上
作者：顾璘
朝代：明

舟聚湖水浑，舟散湖水清。潜鳞畏夜泠，浴羽骄冬晴。潮回沙篆合，风过波文生。片帆挂暝色，乘月中流行。弱橹泛浪怯，长篙触石惊。艰难渡前浦，寂寞泊孤城。冒险谅知悔，所志功与名。何如泽畔渔，扁舟寄身轻。揄竿踞溪石，长歌对沧溟。
湖寺观雨
作者：顾璘
朝代：明

湿云吹墨溅湖波，急雨翻盆落涧阿。江郭众山当面失，寺门孤树柰风何。浮生白发馀高兴，暇日清尊且浩歌。蓑笠醉归还自笑，晴天曾得几回过。
湖滨作
作者：顾璘
朝代：明

雾渚烟汀散客愁，江南佳丽梦中游。群飞白鹭浑翻雪，翠滴垂杨不受秋。凶岁萧条伤稼穑，野情摇曳傍渔舟。年年负却莼鲈约，岂为人间斗米谋。
湘中送荣老还金陵永宁寺
作者：顾璘
朝代：明

摇落三湘外，经年爱尔来。故人书总至，异域眼俱开。放逐怜亲友，悲欢向酒杯。衲衣经雨暗，横笛伴秋哀。试问寻风洞，何如对凤台。寺幽词客满，松古老师栽。梦寐惟吾土，羁累愧不才。江山孤兴减，瘴疠暮颜摧。澧浦难捐佩，龙门异曝鳃。相看移去棹，转见脱尘埃。烟水滔滔地，随缘易往回。
湘南二月大雪戏作春雪歌
作者：顾璘
朝代：明

桂岭长年冬郁蒸，湘江今岁积春冰。北人饮酒歌黄竹，愁杀桃花与葛藤。二月雪花飞楚关，浑如李白对燕山。祗愁晓日融城湿，讵惜飞花罥鬓斑。山郭桃花且未红，扑檐柳絮太匆匆。山公久醉浑颠倒，不记湘南二月中。四野荒云接地齐，雪花如掌下寒溪。招邀白鹭翩翩舞，孤负黄鹂恰恰啼。绕郭千峰玉作台，连林素缬尽妆梅。同谁跨马腰弓箭，山口盘旋射鹿来。南方食麦胜食土，瓦砾不救饥肠苦。今年春雪如陇西，蒸饵家家作端午。
湘南二月大雪戏作春雪歌·其一
作者：顾璘
朝代：明

桂岭长年冬郁蒸，湘江今岁积春冰。北人饮酒歌黄竹，愁杀桃花与葛藤。
湘南二月大雪戏作春雪歌·其三
作者：顾璘
朝代：明

山郭桃花且未红，扑檐柳絮太匆匆。山公久醉浑颠倒，不记湘南二月中。
湘南二月大雪戏作春雪歌·其二
作者：顾璘
朝代：明

二月雪花飞楚关，浑如李白对燕山。祗愁晓日融城湿，讵惜飞花罥鬓斑。
湘南二月大雪戏作春雪歌·其五
作者：顾璘
朝代：明

绕郭千峰玉作台，连林素缬尽妆梅。同谁跨马腰弓箭，山口盘旋射鹿来。
湘南二月大雪戏作春雪歌·其六
作者：顾璘
朝代：明

南方食麦胜食土，瓦砾不救饥肠苦。今年春雪如陇西，蒸饵家家作端午。
湘南二月大雪戏作春雪歌·其四
作者：顾璘
朝代：明

四野荒云接地齐，雪花如掌下寒溪。招邀白鹭翩翩舞，孤负黄鹂恰恰啼。
湘山初游
作者：顾璘
朝代：明

湘国湘山天下稀，青春幽览历岩扉。云疏列岫攒空起，雨歇新泉出树飞。石势参差依酒案，佛香清净绕人衣。南迁得就长歌地，不用凭高叹未归。
湘山寺同客作
作者：顾璘
朝代：明

一麾迢递天南头，名山颇惬平生游。日饱窗中列岫色，更起策杖穷岩幽。窈曲烟霞入空翠，招邀不识神灵意。自从窜逐得逍遥，始叹风尘昔蒙昧。升堂笑问无量师，尔住青山今几时。翻经愿从弟子列，洗钵愧乏头陀姿。诛茅小乞岩前地，痛饮狂歌日来去。听法閒看虎伏时，怀乡莫近猿啼处。幽花细竹俱堪怜，烧丹服药期长年。费公未启王屋鼎，华老谬语天池泉。神仙渺茫竟难测，古往今来岂终极。但愿道路风波平，江上故园归即得。
湘山杂诗十首 其一 古塔
作者：顾璘
朝代：明

古塔已千载，白骨为黄金。寒灯耿不灭，照见西来心。
湘山杂诗十首 其七 法华泉
作者：顾璘
朝代：明

寂寂空山深，荒泉四时冷。唯馀月明夜，山猿弄孤影。
湘山杂诗十首 其三 飞来石
作者：顾璘
朝代：明

谁骑苍鸾来，啄破苔花碧。经年不归去，化作山头石。
湘山杂诗十首 其九 狮岩
作者：顾璘
朝代：明

绿草断行迹，鍧然石门开。分明洞天里，不遇仙人回。
湘山杂诗十首 其二 云归庵
作者：顾璘
朝代：明

松林有茅宇，白云往还来。山僧爱云好，柴门夜长开。
湘山杂诗十首 其五 卓锡泉
作者：顾璘
朝代：明

老禅卓锡处，石上泉犹清。红尘不相染，唯有苍苔生。
湘山杂诗十首 其八 玄通洞
作者：顾璘
朝代：明

下窥杳无极，仰视白日微。山人把火入，照见石燕飞。
湘山杂诗十首 其六 玉虹泉
作者：顾璘
朝代：明

一条寒泉色，迤？穿石下。秋雨何处寻，犹馀白虹挂。
湘山杂诗十首 其六 玉虹泉
作者：顾璘
朝代：明
体裁：五言绝句

一条寒泉色，迤�穿石下。秋雨何处寻，犹馀白虹挂。
湘山杂诗十首 其十 露胜亭
作者：顾璘
朝代：明

高亭行处尽，远岫望中微。日月开禅观，云霞护客衣。
湘山杂诗十首 其四 甲亭
作者：顾璘
朝代：明

不信湘中好，江山天下稀。如何万里客，终岁澹忘归。
湘山杂诗十首·古塔
作者：顾璘
朝代：明

古塔已千载，白骨为黄金。寒灯耿不灭，照见西来心。松林有茅宇，白云往还来。山僧爱云好，柴门夜长开。谁骑苍鸾来，啄破苔花碧。经年不归去，化作山头石。不信湘中好，江山天下稀。如何万里客，终岁澹忘归。老禅卓锡处，石上泉犹清。红尘不相染，唯有苍苔生。一条寒泉色，迤？穿石下。秋雨何处寻，犹馀白虹挂。寂寂空山深，荒泉四时冷。唯馀月明夜，山猿弄孤影。下窥杳无极，仰视白日微。山人把火入，照见石燕飞。绿草断行迹，鍧然石门开。分明洞天里，不遇仙人回。高亭行处尽，远岫望中微。日月开禅观，云霞护客衣。
湘江行寄孟侍御
作者：顾璘
朝代：明

逐臣远系湘江上，散发行歌日悲壮。郡门江水急东流，廨宇山云作炎瘴。去年花发悲阳春，今岁花开更泥人。种瓜不及青门客，怀橘空思白发亲。少年意气干云起，中路摧藏乃如此。徒劳殴血走风尘，不救折腰临督史。桂林夫子旧同心，献玉君门共陆沈。千首楚歌犹跌宕，一瓢颜巷自萧森。春风闭户意何如，遥遣娇儿奉素书。倘蒙大府明公檄，莫惜荒城使者车。
溧水道中值雨
作者：顾璘
朝代：明

旅次番番雨，山行活活泥。长途添马病，午饭迫鸡栖。作客欢应少，劳生晚尚迷。误辞贤宰约，忍听仆夫啼。
溪南别业
作者：顾璘
朝代：明

数亩溪南墅，林塘盛物华。逍遥居帝里，诘曲转仙家。菉竹春稍并，梧桐夏叶遮。高人拜奇石，公子送名花。大隐宜居市，清吟属退衙。望中云峤近，醉后葛巾斜。池系山公马，林藏邵子车。畅情酬日月，拓地占烟霞。雅抱元无累，浮生讵有涯。平泉多节目，梓泽漫豪奢。祇取袪尘俗，无劳后代誇。
溪壑高閒歌赠史巽仲
作者：顾璘
朝代：明

句曲之东，阳羡之西，屯云叠雾，郁为灵溪。洞天三十六，杳莫窥端倪。天皇秘金简，敕授仙人栖。仙人旧居青琐密，蹑足星汉攀虹霓。胸填百万经济略，沛作霖雨滋黔黎。钧枢侯印立可握，忽然长啸辞金闺。金闺虽云贵，荣华易销落。何如中园移取蓬莱山，雕斲烟霞置楼阁。玉女成行备洒扫，灵君对坐烧丹药。丹药功深九转成，羽翰身变八风生。时朝天上黄金阙，那顾人间白玉京。
满庭芳·见村社
作者：顾璘
朝代：明

黄菊摧残，霜寒云冷，村墟别有风情。白蘋红蓼，相映水痕清。且喜时和盗息，是人家、仓廪丰盈。击社鼓，迎神答愿，儿女笑歌声。茅堂开浊酒，橙苞剖密，芋乳堆璚。任相逢，简礼烂醉呼名。爱杀人间真乐，休打算、宪府神京。推恩念，几时酬却，归伴草堂灵。
漂母祠
作者：顾璘
朝代：明

步自城西门，古祠蔽荒垣。借问道傍子，云是漂母魂。慨昔逐鹿代，英俊殢邱樊。桓桓淮阴侯，韬钤富心源。龙蛰厄丛蚁，豹隐翳霾昏。少年恣凌侮，列卒同趋奔。范雎身屡辱，张仪舌徒存。流离伏河涘，狼籍蒙壶飧。草具固云鲜，居穷易为恩。献块获晋赏，羹颉列汉藩。矧兹贤妪惠，兴哀逮王孙。既启万户封，竟残千金言。
漫兴
作者：顾璘
朝代：明

劳生浮世已苍颜，习静空门又出关。身被朱衣惭再命，手持黄纸历千山。林庐乞火征徒饭，寺阁鸣钟宿鸟还。莫怕尘缨无处濯，半厓悬涧碧潺潺。
漫吟
作者：顾璘
朝代：明

万事浮云莫问天，发毛元解记流年。春秋按节投花种，儿女分畦理芋田。辟地多方求怪石，买山初意为流泉。城闉自古称佳丽，独笑先生野性偏。
漫郎宅用邢侍御韵
作者：顾璘
朝代：明

炯炯舂陵作，丹心白日明。几人能体国，遗爱在专城。使节临湘楚，心香仰法程。看公流浪迹，宠辱底须惊。
潇江泛舟入道州
作者：顾璘
朝代：明

潇江清且驶，舍车泛轻舠。稍恬荡漾趣，暂谢登顿劳。石脚插潭腹，危峰叠争高。牵夫不可度，孤猿攀树号。滩水日倾泻，触石怒成涛。游鱼掷影过，尾赤惮所遭。绝流百具备，嗟尔将焉逃。信哉法网密，民生始嗷嗷。周公有令典，无取斯鞅曹。
潇湘逢故人慢·过浏阳石洞岭
作者：顾璘
朝代：明

山城晓发，正初阳微暖，宿雾方消。林涧路迢遥。爱云峰翠滴，霜叶红烧。旌旗宛转，又何知、步入丹霄。回望处、江湖满地，不禁烟浪滔滔。村墟远，几家烟火道迩来，闾阎生计萧条。试说向当朝。正海晏河清，雨顺风调。知他甚事，掇薪火、漫燎鬓毛焦。且休谈、观风设教，烦公少损征徭。
澹岩题石
作者：顾璘
朝代：明

玄云结宇，白日回光。神灵所辟，仙真斯藏。
灌江见夫容因忆王礼部钦佩许予作此赋未至聊寄一首
作者：顾璘
朝代：明

两度湘江见尔开，水清沙远转悠哉。池头旧日西风面，正对东邻作赋才。
灵岩寺
作者：顾璘
朝代：明

削壁回峦翠且重，寺门云雾昼濛濛。银河暗注苍龙水，玉女高栖白雁峰。僧住寒岩殊寂莫，客游春日倍从容。侵晨车马还城邑，漫指层林忆旧踪。
灵隐寺
作者：顾璘
朝代：明

水泛趣已绵，山行路仍窈。迤？经层峦，花宫冠林杪。峭壁槩微霄，下映楼观小。崖倾树孤撑，亭远泉重缭。萧条僧气閒，肃穆人声悄。来游属秋暮，蕉叶青袅袅。入径薰名香，憩涧狎幽鸟。顾瞻桃源幽，捐佩苦不早。寄言都城子，来者一何少。诛茅傥吾遂，庶离寰中扰。
灵隐寺
作者：顾璘
朝代：明
体裁：古风

水泛趣已绵，山行路仍窈。迤�经层峦，花宫冠林杪。峭壁槩微霄，下映楼观小。崖倾树孤撑，亭远泉重缭。萧条僧气閒，肃穆人声悄。来游属秋暮，蕉叶青袅袅。入径薰名香，憩涧狎幽鸟。顾瞻桃源幽，捐佩苦不早。寄言都城子，来者一何少。诛茅傥吾遂，庶离寰中扰。
点绛唇·元日阴
作者：顾璘
朝代：明

残雪明阶，扑帘微雨东风峭。狐裘貂帽。可信春曾到。令节神京，合遣阳光照。天公拗。煖颠寒倒。一任梅花恼。
烛影摇红·攸县山行遇雨
作者：顾璘
朝代：明

微雨空濛，青山一带如烟隔。绿杨霜后正凋枯，特地蒙恩泽。野草何知喜悦。谓春转、江湘二月。冻云覆水，朔吹鸣条，较来还别。仄径游泥，马蹄滑处频蹉跌。天时人事好商量，合变峰头雪。大地园林寒彻。尽飞起、滕王蛱蝶。衡山南去，报个丰年，腊前三白。
熊湘阁
作者：顾璘
朝代：明

天运将移易，孤城安自全。家辱等身辱，十口同时捐。义士舞白刃，烈火扬朱烟。伤哉熊湘阁，浩气横云天。江山今中土，四望风凄然。
熊罴岭望雪
作者：顾璘
朝代：明

熊罴岭头望雪花，千林万壑玉交加。若为扫尽浮云色，夜拥狐裘看月华。
燕台夜赠人
作者：顾璘
朝代：明

寒宵漏方永，华月生高林。道人有幽抱，起步东岩阴。悽恻海内事，浩荡平生心。高歌燕台下，曲尽意弥深。
燕子矶
作者：顾璘
朝代：明

名山意自胜，临水趣转幽。况兹燕矶秀，复枕澄江流。孤根托何所，上抱云中楼。空冥瞰水府，下见鼋鼍游。冲涛荡危石，翻恐地轴浮。元气旋混茫，长风吹不休。西来叠浪色，发自岷峨陬。杏霭众山影，依微行客舟。徙倚白日暮，极目令人愁。
牧牛图二首
作者：顾璘
朝代：明

牛背泽且适，牛肩高嶙峋。登之挽其角，欢如就文茵。原草被雨绿，芳树夏叶新。行歌重阴外，何羡輶轩尘。牧儿三尺箠，乌犍唯所使。吻渴不及泉，奔逸顾乃尔。大德在顺情，民物同一理。驭众有安危，毋谓悉由己。
牧牛图二首·其一
作者：顾璘
朝代：明

牛背泽且适，牛肩高嶙峋。登之挽其角，欢如就文茵。原草被雨绿，芳树夏叶新。行歌重阴外，何羡輶轩尘。
牧牛图二首·其二
作者：顾璘
朝代：明

牧儿三尺箠，乌犍唯所使。吻渴不及泉，奔逸顾乃尔。大德在顺情，民物同一理。驭众有安危，毋谓悉由己。
独不见
作者：顾璘
朝代：明

忆妾嫁君日，云发未成鬟。飘摇红罗带，窈窕秦珠环。董香闭绮阁，对坐春风閒。许妾心不移，长指门前山。讵意青楼女，巧笑矜朱颜。春风忽飘转，一往不可还。君如云间月，举手杳莫攀。妾如归海水，日夜空潺湲。